text:
Kerido kompatriotanan,
Awe nos ta selebrá aña di Rei. Nos rei Willem-Alexander ta kumpli 55 aña. Nos ta deseá e ku su famia un kumpleaño felis i un selebrashon ameno. E aña akí Dia di Rei ta den lus di konektividat, enlase, union efektivo ku otro. Ta un tema na su lugá, pasobra ku selebrashon di aña di Rei, tambe aki den nos parti di Reino, nos ta afirmá nos laso ku Kas Real. Pa mi ta un honor i un plaser di por dirigí palabra na boso tur akí en konekshon ku tal selebrashon.
Ta parse ku e pandemia ku e último añanan tabatin mundu den su gara, awor na Kòrsou ta bou di kòntròl. Lamentablemente te ainda, ketu bai, nos ta sigui eksperensiá e konsekuensianan. E pandemia a sagudí nos fundeshi ekonómiko fuertemente i a trese den klaridat prinsipalmente e partinan débil, den sentido sosio-ekonómiko. Sin embargo, konsekuensianan di e krísis lo tabata muchísimo pió, si nos no tabatin e laso ku Reino.
Pa den futuro tambe ta eksistí e boluntat di sigui brinda nos apoyo den kuadro di Reino, pa nos por logra bini ariba bèk komo pais. E apoyo akí tin komo ophetivo, hasi ku Kòrsou ta resiliente; e ta ofresé nos pais e oportunidat ademas di realisá tan pronto posibel i riba nos propio forsa e outonomia atkirí; aktualmente ta debatiendo kon esaki mester sosodé. Ta un bon kousa; pasobra nos mester sigui skucha otro i sigui komuniká ku otro semper ku un ophetivo na mente: sirbi nos hendenan. Gobièrnu ta hañ’é dilanti di e tarea difísil di implementá e reformanan nesesario. Den e proseso akí ta inevitabel ku ta topa tropieso na kaminda. Mi speransa i ekspektativa pa boso, siudadanonan di Kòrsou ta, ku nos por mira huntu den direkshon di un futuro kolmá ku konfiansa. Ta di komprondé, ku komo representante di Rei i di gobièrnu di Reino mi no ta kompletamente ophetivo. Mi ta spera ku lo por pordoná mi esaki, prinsipalmente awe riba dia di Rei su aña. Pero ... na promé lugá ..., mi ta Yu di Kòrsou!
Mi ta konvensí ku den nos pueblo ta eksistí e potensial di reforma. T’ei ta kaminda nos forsa ta sinta. I sigur esaki ta e kaso tambe serka nos hendenan ku a skohe otro pais pa nan bai biba. Nos mester mobilisá e forsanan ei. Ta nesesario pa nos bolbe bira atraktivo pa nos siudadanonan, pa nan no tin nodi di sali bai buska un mihó bida otro kaminda; pero inkluso ku esnan ku ya ta biba afó, lo skohe hustamente pa nan bolbe nan patria.
Esaki ta un bon momento tambe pa reflekshoná riba e hendenan ku semper ta komprometí ku nos sosiedat. Ayera mi tabatin e plaser di otorgá na nòmber di Su Mahestat Rei, 23 kondekorashon real na kon-siudadanonan ku durante hopi aña a desplegá servisio i dedikashon na benefisio di nos komunidat. Mi ta bolbe felisitá e dekoradonan ku nan honorabel distinshon.
Nos ta selebrá dia di Rei 2022 den solidaridat ku tur e siudadanonan di reino na Aruba, Boneiru, Saba, Statia, Sint Maarten i na Hulanda. Tambe na nòmber di mi esposo, Herman, mi ta proponé un bríndis pa salú di nos Mahestat Rei na okashon di su aña i pa tur e méritonan di nos dekoradonan.
Biba Rei!
De Gouverneur van Curaçao , mevrouw L.A. George-Wout, heeft hedenmiddag het eindverslag van de formatie met de formateur, de heer C.A. Peterson, besproken. De Gouverneur heeft kennis genomen van de bevindingen van de formateur met betrekking tot de vorming van een nieuw kabinet. Op donderdag 10 juni 2021 zal het eindverslag van de formatie worden besproken met de politieke leider van Movemento Futuro Korsou, de heer G. Pisas, en met de politieke leider van Partido Nashonal di Pueblo, mevrouw R. Larmonie. Naar aanleiding van dit gesprek wordt het moment van de beëdiging van het nieuwe kabinet bepaald.
Awe mèrdia Gobernador di Kòrsou, señora L.A. George-Wout, a pidi señor C.H. Peterson pa komo formador e pasa na forma un gabinete ku por konta ku sosten di e partidonan polítiko Movementu Futuro Kòrsou (MFK) i Partido Nashonal di Pueblo (PNP).
E gabinete nobo ku ta bai forma awor lo mester konsistí di persona dispuesto i kapas di implementá di forma íntegro, desididu i balansá e akuerdo di gobernashon ku ainda mester kaba di finalisá. A pidi señor Peterson pa e sigurá ku den e akuerdo di gobernashon ta dediká atenshon di forma konkreto, na e retonan anteriormente menshoná den e enkargo di informashon (esta: redusí pobresa, rekuperá finansa públiko, desaroyá ekonomia, mehorá edukashon, rekuperá infrastruktura, mehorá atenshon médiko i lucha ku efikasia kontra kriminalidat).
En bista di urgensia di e problemanan ku e gabinete nobo lo enfrentá i e tantísimo asuntunan koriente, a pidi tambe pa konsiderá ku den e akuerdo di gobernashon ta dediká e atenshon nesesario na e forma ku e gabinete nobo tin plan di deliniá e forma di kooperashon denter di Reino. A enfatisá ademas ku ta di gran importansia pa e polítika ku gobièrnu ta bai hiba ta kontribuí na perspektiva pa pueblo i ta kondusí na stabilidat i trankilidat den nos komunidat.
A pidi señor Peterson ademas pa e sigurá ku ora ta forma gobièrnu ta tene kuenta ku ta kumpli debidamente ku e Ordenansa Nashonal riba Integridat di Ministernan (kandidato).
Señor Peterson a tuma e enkargo pa forma gobièrnu na konsiderashon i lo e reportá e resultado na Gobernador pa mas tardá dia 19 di mei i lo e tene Gobernador na altura di progreso di su trabou.
De Gouverneur van Curaçao, mevrouw L.A. George-Wout, heeft hedenmiddag de heer C.H. Peterson verzocht om als formateur over te gaan tot de vorming van een kabinet dat de steun heeft van de politieke partijen Movementu Futuro Korsou (MFK) en de Partido Nashonal di Pueblo (PNP).
Het nieuw te vormen kabinet dient te bestaan uit personen die bereid en in staat zijn om op een integere wijze daadkrachtig en evenwichtig uitvoering te geven aan het nog af te ronden regeerakkoord. Aan de heer Peterson is verzocht om er op toe te zien dat in het regeerakkoord op concrete wijze aandacht wordt besteed aan de uitdagingen die eerder zijn benoemd in de informatieopdracht (armoedebestrijding, het herstel van de overheidsfinanciën, de economische ontwikkeling, aanpak van achterstanden in het onderwijs, herstel van de infrastructuur, verbeteren van de gezondheidszorg en de aanpak van criminaliteit).
Met het oog op de urgentie van de problemen waarvoor het nieuwe kabinet zich gesteld zal zien en de vele lopende zaken, is tevens overweging gegeven om in het regeerakkoord ook de nodige aandacht te besteden aan de wijze waarop het nieuw te vormen kabinet van plan is de samenwerking binnen het Koninkrijk vorm te geven. Daarbij is benadrukt dat het van groot belang is dat het beleid dat van overheidswege wordt gevoerd bijdraagt aan perspectief voor de bevolking en stabiliteit en rust in onze samenleving.
De heer Peterson is tevens verzocht te verzekeren dat de Landsverordening integriteit (kandidaat-) ministers bij de formatie in acht wordt genomen.
De heer Peterson heeft de formatieopdracht in beraad genomen en zal uiterlijk op 19 mei rapporteren over de uitkomst aan de Gouverneur en haar tussentijds op de hoogte houden van de voortgang van zijn werkzaamheden.
Zijne Majesteit de Koning heeft dit jaar 32 Curaçaose burgers een Koninklijke onderscheiding toegekend voor hun jarenlange bijzondere verdiensten ten behoeve van de Curaçaose gemeenschap. Verdiensten op het gebied van onder andere de gezondheidszorg, kunst en cultuur, de Kerkgemeenschap, sport en jeugdwerk. Verdiensten die onmisbaar zijn voor de Curaçaose gemeenschap, en eens te meer zich hebben bewezen tijdens de Covid-pandemie.
De volgende personen is een Koninklijke onderscheiding toegekend:
- Ridder in de Orde van Oranje-Nassau
Mevrouw Haydée R. Clementina
Mevrouw Carmen M.D. Coronel
De heer Eric S. Fraay
Mevrouw Rianne M.M. van Gestel
De heer Roger A. Gibbes
De heer Julio C. Hermanus “Eligio Melfor”
Mevrouw Gertrude A.J. Isidora
De heer Richard D. Simon
- Lid in de Orde van Oranje-Nassau
De heer Dennis W. Aalse
De heer Glendon C. Aniceta
Mevrouw Henriette M. Baank
Mevrouw Cecilia F. Booi
Mevrouw Valentine E. Chance-Brown
Mevrouw Ivonne G.W. Christiaan-Overdijk
Mevrouw Edseline E. Colastica-Ricardo
Mevrouw Lygia R. Da Costa Gomez-Gouverneur
De heer Ruud E. de Dood
Mevrouw Hilda H. Eliza-Brigitha
Mevrouw Chanerika C. Hellement
De heer Frank M. Holtslag
De heer Alvin E. Inecia “Tio Ali”
Mevrouw Migarda M. Isenia-Martha
De heer Franklin W. Mathilda
Mevrouw Femia M. Olbino-Schlepers
Mevrouw Lucia de Fatima Perez-Gomez
Mevrouw Davila B. Semper-Maduro
Mevrouw Myrna L. Sint Jago
De heer Gilbert C. Snijders
Mevrouw Lilian I.R. Torres-Thielman
Mevrouw Greta A. Trapenberg
Mevrouw Maria C.E. van der Valk-de Lannoy
De heer Rolandus L. Walter
Ingevolge de maatregelen die door de regering zijn afgekondigd in het kader van de bestrijding van Covid-19, zal dit jaar eveneens de officiële ceremonie waarin de Gouverneur van Curaçao op 26 april namens Zijne Majesteit de Koning de Koninklijke onderscheidingen uitreikt aan de decorandi, niet plaatsvinden. Deze wordt tot nader order uitgesteld. Op 25 april heeft de Gouverneur alle decorandi telefonisch op de hoogte gesteld van hun eervolle onderscheiding.
Dit jaar zal tevens geen viering van Koningsdag plaatsvinden. De Gouverneur zal op Koningsdag een toespraak op de nationale televisie houden. De toespraak wordt om 12 uur uitgezonden.
Su Mahestat Rei Willem Alexander a otorgá e aña akí kondekorashon Real na 32 siudadano di Kòrsou pa nan servisionan eksepshonal ku durante hopi aña nan a presta na komunidat di Kòrsou. Ta mérito den áreanan manera salú, arte i kultura, komunidat di iglesianan, deporte i trabou hubenil. Méritonan indispensabel pa komunidat di Kòrsou i ku a proba nan balor mas ainda durante e pandemia di Covid.
E siguiente personanan a risibí un Kondekorashon Real:
Ridder in de Orde van Oranje-Nassau (Kabayero den Órden di Oranje-Nassau)
Señora Haydée R. Clementina
Señora Carmen M.D. Coronel
Señor Eric S. Fraay
Señora Rianne M.M. van Gestel
Señor Roger A. Gibbes
Señor Julio C. Hermanus “Eligio Melfor”
Señora Gertrude A.J. Isidora
Señor Richard D. Simon
Lid in de Orde van Oranje-Nassau (Miembro den Órden di Oranje-Nassau)
Señor Dennis W. Aalse
Señor Glendon C. Aniceta
Señora Henriette M. Baank
Señora Cecilia F. Booi
Señora Valentine E. Chance-Brown
Señora Ivonne G.W. Christiaan-Overdijk
Señora Edseline E. Colastica-Ricardo
Señora Lygia R. Da Costa Gomez-Gouverneur
Señor Ruud E. de Dood
Señora Hilda H. Eliza-Brigitha
Señora Chanerika C. Hellement
Señor Frank M. Holtslag
Señor Alvin E. Inecia “Tio Ali”
Señora Migarda M. Isenia-Martha
Señor Franklin W. Mathilda
Señora Femia M. Olbino-Schlepers
Señora Lucia de Fatima Perez-Gomez
Señora Davila B. Semper-Maduro
Señora Myrna L. Sint Jago
Señor Gilbert C. Snijders
Señora Lilian I.R. Torres-Thielman
Señora Greta A. Trapenberg
Señora Maria C.E. van der Valk-de Lannoy
Señor Rolandus L. Walter
Di akuerdo ku e medidanan ku gobièrnu a anunsiá den e konteksto di e lucha kontra Covid-19, e seremonia ofisial kaminda Gobernador di Kòrsou na nòmber di Su Mahestat Rei ta entregá kondekorashon real na e dekoradonan personalmente, lo no tuma lugá. Ta posponé esaki te otro aviso. Dia 25 di aprel Gobernador a informá tur dekorado via telefòn di nan distinshon honorabel.
Ademas, e aña akí lo no tin selebrashon di Dia di Aña di Rei tampoko. E aña akí Gobernador lo pronunsiá un diskurso dia di Aña di Rei via televishon nashonal. Ta transmití e diskurso 12or di merdia.
WILLEMSTAD 9 april 2021
De Gouverneur van Curacao, Hare Excellentie Lucille George-Wout, heeft vandaag de politieke leiders van de Movementu Futuro Korsou, de heer Gilmar Pisas en van de Partido Nashonal di Pueblo, mevrouw Ruthmila Larmonie-Cecilia ontvangen. De Gouverneur heeft met hen gesproken over de voortgang van het formatieproces en de totstandkoming van het regeerakkoord. Zodra dat akkoord beschikbaar is zal de Gouverneur daarover worden geïnformeerd.


c: text/html

text:
Archipielago
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Archipielago ta un grupo òf cadena di isla. Un archipielago ta usualmente situa den mar habri i ta consisti di islanan vulcanico cu a origina canto di lombanan oceanico o hotsportnan vulcanico. Un ehempel di un archipielago cu ta sali for di un hotsport ta Hawaï, un archipielago largu consistiendo di centenares di isla i isla chikito.
GaleriaEditá
Archipielago Antias den Laman Karibe

robotstxt: allowed

filter: keep


text:
Diabierna mainta a tuma luga un caso peculiar den corte, ora cu curator mr. Jeannot de Cuba a pidi hues pa “geizel” e yiunan di defunto Haim Hochman, yiu mas chikito di defunto Anna Hochman di ex-La Linda. E dos nietonan Aaron Joshua Hochman y Bilhah Hannah Hochman ta nenga di renuncia e herencia, pa por agilisa un proceso cu ta tumando luga na un banco na St. Kitts & Nevis.
Den su afan pa “warda” placa di La Linda tur rond di mundo, Haim Hochman a manda algun miyon na un banco na e isla ey. Pero, pa e curator por yega na e suma, cu entretanto ta den beslag, e mester pa e dos yiunan di Haim renuncia e herencia. E ta un procedura complica pero necesario, sino ta dificil pa yega na e suma ey. Pero como cu e yiunan ta para riba cu nan no ta firma nada, awo a pidi hues pa cera nan den prizon, na KIA, te ora cu nan firma. No ta un peticion comun esaki y como cu e dos yiunan no a presenta pa tratamento di e caso den corte, ta haci e asunto mas complica ainda y dificil. Dentro di dos siman hues lo tuma un decision den e caso aki, den cual famia ta den guera cu otro pa un fortuna cu nan ta calcula awendia na mas o menos 80 miyon florin.
Omaira Britten, prima di e dos yiunan di Haim, a bisa pafo di edificio di corte cu abogado Jeannot de Cuba ta demandando su primonan pa nan renuncia nan herencia. El a bisa cu e abogado ta buscando esey for di hopi tempo caba, pero cu nan no a firma nada p’e te dia di awe. Di otro banda, segun Britten, como cu Aaron y Bilhah a nenga di firma, e curator a pone beslag riba tur tereno disponibel den e herencia. Asina por ehempel, lo tuma luga benta di e tereno di ex-La Linda den Caya Betico Croes, cu awendia ta un parkeerplaats, cu e no por bend’e. Segun Omaira Britten, si abogado Jeannot de Cuba bend’e toch, e lo manda e caso aki te Hulanda.
Di acuerdo cu pensamento di Omaira Britten, e parkeerplaats en cuestion ta pertenece na Aaron Hochman, unda cu e wela, bou di huramento, a pasa tur tereno y propiedad pa mita di dje y mita di Haim. E edificio di La Linda por ehempel, a cumpr’e for di yiunan di Luis Hochman. Anto dicon no ta persigui e muchanan ey, cu tambe a firma un declaracion cu nan debe placa. “Nan tin yen tereno na Aruba. Pero e dos muchanan aki (Aaron y Bilhah) si ta wordo persigui door di e curator. Ocho aña e curator aki a haya chens pa bende e propiedadnan di Anna. Ni un e no a bende. E unico el a bay pleita uno, esta e restaurant Aruba Experience, pa e pida tereno ey dilanti”, asina Omaira Britten a splica.
Pero, e prima di e yiunan Hochman a bisa dilanti corte cu e tin masha problema con e institucion di husticia ta bayendo. “Mi tin duele cu Aruba, en bes di nos pueblo lanta riba, pa mira cuanto cos, cuanto yamada mi ta haya pa dia, di e casonan asina, di casnan ta wordo kita, pasobra nan no ta lanta para pa nan derecho. Y aki tabata e derecho di e muchanan aki.”
Pa mas lesa TREMPAN.COM.


text:
Israel y grupo militar palestino Hamas a acorda pa stop cu atake, despues di mas di un siman di conflicto cu a laga centenares di morto. Mayoria di nan ta palestino. E acuerdo ta marca e fin di tanto morto, pero lo laga ambos mas separa cu nunca.
Segun ministerio di salud, den ultimo 11 dia, atake aereo Israel a mata 232 palestino, incluyendo 60 mucha. Na Israel, un persona a fayece incluyendo dos mucha pa causa di atake palestino.
Un lider halto di Hamas a bisa cu ta negocia termino pa Egipto lo cuminsa 2am ora local. Aunke un anuncio oficial di e prome minister Israel a bisa cu ainda no a acorda un stop di atake.
“Gabinete di siguridad a reuni y a acepta pa unanimidad di recomendacion di tur elemento di siguridad. E hefe di estado mayor, hefe di Shin Bet, e hefe di Mossad y hefe di conseho di siguridad nacional y acepta e iniciativa egipcio pa un stop na tiramento mutuo incondicional cu lo drenta na vigor.” e comunicado di oficina di prome minister a bisa.
E forsanan di defensa di Israel a hiba un atake aereo di Gaza durante e ultimo 11 dia, nan a yega na tunel di Hamas y otro infrastructura. Atake di Israel a mata un 230 persona na Gaza, incluyendo 65 mucha, segun e ministerio di salud dirigi pa Hamas. Un 72.000 habitante di Gaza a keda desplaza, Unicef a publica.
E declaracion di oficina di prome minister a laga cla cu FDI lo ricibi instruccion di reinincia e campaña contra grupo militar na Gaza si lo considera cu grupo militar no lo cumpli cu nan parti di acuerdo.


text:
Elenko artístiko kurasoleño a representá Kòrsou.
Elenko artístiko kurasoleño a representá Kòrsou.
Geplaatst op 31 Mart 2019 dor di Ministerio di Enseñansa, Siensia, Kultura & Deporte
Willemstad- Kòrsou a keda invitá komo e promé pais na e di 11 edishon di un di e festivalnan di vallenato mas grandi di Colombia ku ta Festival Fransisco el Hombre ku a tuma lugá na la Guajira, Riohacha. Despues di dies aña e organisashon di e Festival menshoná a yega na un fase nobo kaminda a inisiá e internashonalisashon di e festival den kuadro turístiko i den kuadro komersial.
Gobièrnu di la Guajira a skohe Kòrsou pa ta e promé pais invitá na e festival i na kua e festival a wòrdu dediká. Un di e motibunan ta e relashon speshal entre Kórsou i Riohacha, teniendo kuenta ku e promé akordeonnan ku a keda introdusí na Colombia via Riohacha a keda importá pa un yu di nos tera, un yu di Kòrsou.
Den e kuadro aki e gobièrnu di La Guajira a solisitá interkambionan kultural di nos artistanan riba diferente área, i ku gobièrnu di Kòrsou a respondé ku entre otro:
– un agrupashon músikal bou di guia di sr Randall Corsen i nos Rei di Tumba;
– un kaha di òrgel akompañá pa su wiri;
– un representashon artesanal;
– dos pareha presentando nos bailenan folklóriko i
– representashon di gastronomia i arte kulinario.
Banda di e festival diferente aspekto di importansia di desaroyo di e pais a keda diskutí i elaborá. E festival a hasi uzo di forsa di “Ekonomia Oraño” (mundu di arte i kreatividat) pa elaborá riba diferente área. Pa medio di interkambio artístiko i kultural a logra pone enfoke riba diferente área manera menshoná ariba ku ta e áreanan ekonómiko i turístiko.
Gobièrnu di Kòrsou ta gradisí Gobièrnu di la Guajira i alabes Curacao Tourist Board (CTB) pa a yuda karga e gastunan pa realisá e mishon importante akí i duna balor na nos artistanan i e mundu kreativo ku na poko okashon ta haña oportunidat pa demostrá nan potensial den e forma organisá i internashonalisá.


text:
Willemstad, 13 di yanüari, 2022 – Entrante di djabièrne, 14 di yanüari, Curaçao Medical Center (CMC) ta limitá orario di bishita pa motibu di sifranan haltu di kontagio di COVID-19 den nos komunidat. Ta permití solamente 1 bishita ku ta e persona di kontakto di e pashènt entre 5or di atardi i 7or di anochi. Entrada ta solamente di garashi di banda di Pater Eeuwensweg.
- No ta permití persona bou di 18 aña den hòspital ku eksepshon di esnan ku a risibí aprobashon pa kasonan ektraordinario
- No ta permití pa sali i drenta bèk durante e orario di bishita (5pm- 7pm)
- Na entrada mester presentá ID balido pa risibí karchi di bishita
- Mester duna nòmber i fecha di nasementu di pashènt
- No ta permití bishita ku sintoma di COVID-19. No por drenta si ta nister, tosa, ku keintura, doló di garganta, nanishi ta kore, of doló di kabes.
- No ta permití akseso si bo tabata eksponé na un persona ku COVID-19 den e último 14 dianan.
- Tur bishita mester bisti tapa boka na tur momentu (Mester tapa nanishi i boka). Esnan ku no kumplí lo wòrdu guiá pa sali for di hòspital i lo no por drenta bèk.
- Bishita na pashèntnan ku COVID ta limitá
Si bo ta e (1) persona di kontakto di un pashènt bo por hasi uso di e programa di “Stay Connected” di CMC si akaso bo no por drenta den kontakto ku bo ser kerí. Yama 745-0045 òf email stayconnected@cmc.cw.
Pa último desaroyonan di CMC, sigui página di Facebook di Curaçao Medical Center.


text:
Tiroteo ku varios detenshon
Tiroteo ku varios detenshon
Alrededor di djabièrnè 3or di marduga tabata tin un diskushon formal ku a tuma lugá den e kasnan di pueblo den Heidenstraat na Nort. E diskushon aki a keda siguí pa varios tiru.
Agentenan polisial di Nort, Oranjestad i Santa Cruz a akudí rapidamente na e sitio mientras ku agentenan di San Nicolas a keda pendiente.
Agentenan polisial a hasi detenshon di dos persona den Duartestraat mientras a konfiská un arma di kandela i un vehikulo.
Den Heidestraat agentenan a enkontrá kuater (4) huls den un kurá di kas, pero personanan den bisendario a tende sigur seis (6) tiru. Alabes a enkontrá un vehikulo ku perforashon di bala ku tambe a keda konfiská huntu ku un persona mas a keda detené.
E kaso aki ta den investigashon di manera ku por resolvé e problema ku tin den e bario aki i restablesé trankilidat pa e habitantenan.


text:
Mi ta kontentu ku bo a drenta mi famia,” Mack Thode a bisa. Esei ta loke semper mi ta kòrda ku el a bisami, pasobra tabata den e promé lunanan ku mi a mi a kuminsá frei su prima Junella. Mi no tabata konosé Mack. Ku mi 22 aña mi a konosé Mack, miéntras nos a kuminsá tèst motosaikel na altura di e molina na entrada di Sorobon Beach bai pabou. E tabata un di e 5 pa 6 koredónan ku a kuminsá trein pusta riba kaya(1995-96). Un era nobo, pasobra promé ku esei tabatin mas hende tabata pusta riba kaya, sinembargo no a sigui i bai pusta riba un pista di drèk, loke Humprey Silberie, Ditmar de Palm, John Dekker, Lesley Francees†, Mack i ami a hasi. Esnan menshoná, ku eksepshon di Lesley†, a siña pusta riba kaya i despues pone nan práktika riba pista. Pa hasi e storia hopi kòrtiku, na novèmber 1996, despues ku mi a sali kampion na Kòrsou den dragrace ku mi motosaikel, esei a motivá 5 koredó di motosaikel pa bai pusta na Aruba. Entre nan Mack. Asina a kontinuá i Mack a bai Aruba i Kòrsou na diferente okashon pa pusta. Motosaikel ta su pashon. Mi kuné so a yega di bai pusta na Kòrsou. El a bisami nos ta hinka e motosaikelnan den un Bronco(djip grandi) ku e tabatin i asina nos motosaikelnan a bai Kòrsou ku e barku Don Andres. Mack a bai ku un Kawasaki 1100cc i ami ku ‘Big Daddy’. Mi a keda na di 3 lugá den e kareda. Aparte di esei, Mack, i diferente otro koredó di motosaikel di Boneiru a bai pusta na Kòrsou i Aruba.
Mack a ofresémi na diferente okashon, momentu ku mi tabata sali kampion na Kòrsou i selebrá na Boneiru (dilanti NAPA AUTO PARTS), e tabata pèrkurá pa entre otro pastechi, kasbal ku mi por kòrda. Semper sin mi pidié e tabata hasié di su kurason p’ami. Nunka mas esaki por sali for di mi mente. 2001 mi a bira kolega ku Mack na ‘Radio Nederland Werlend Omroep’. Despues e kompania a sera na 2012. For di e tempu ei, debí ku mi a stòp di kompetí ku motosaikel na Kòrsou, Mack i ami su kontakto a bira ménos. El a sigui kompetí na Kòrsou i despues di 2 pa 3 aña e no a sigui. Mack semper a yamami Pipo. Su yunan a lanta tendé bisa Pipo, i nan ta yamami asina.
Pustamentu di motosaikel na Sorobon a bira ménos, esei ta pone ku masha poko nos tabata topa. Nos tabata App si debesenkuando. Despues el a operá pia i último bia ku mi a top’é, tabata na kunuku di mi sua Gernard Martines, 27 di febrüari.
Mack un persona hopi alegre, chistoso i hasi wega. Asina e tabata. Loko riba motosaikel ku tabata su pashon! Gusta yuda tur hende. E ta bon konosí na Boneiru, Aruba i Kòrsou.
El a bira malu drenta hospital. Mi a keda tende tokante su situashon di salú, te ku el a bai sosegá den reino di Dios. Nos tur a karga speransa ku e ta regresá kas. Tabata deseo fuerte di su famia pa mir’é na kas. Dios a skohe otro. Un hòmber ku semper mi a tende papia di yunan. Stima nan hopi i a hasi tur kos semper pa nan ta bon. Komèr Nunu i yunan, forsa. Mi palabranan ta simpel sinembargo Dios tin e konsuelo pa boso. Manera bo a bisami:”Un hende manera Mack, nunka mas lo mi haña.” Riba potrèt Mack riba 1 di e diferente motosaikel ku e tabatin i e na New York i Pennsylvania.
Skirbí pa: Fittipaldi Pietersz.


text:
ORANJESTAD, Aruba: Cu enfoke riba modernisacion, cambio di maneho, promove eficiencia y ofrece mas y miho servicio, WEMA Aruba a drenta un etapa di cambionan strategico den nan forma di haci negoshi. Cu esaki, clientenan lo nota algun adaptacion, cu sin duda lo traduci den miho servicio. E cambionan lo encera renobacion di e tiendanan y lo cera e sucursal riba Boulevard, pero lo sigui ofrece tur e productonan den WEMA Ponton, Santa Cruz y San Nicolas.
Ta importante pa menciona cu e cambio di strategia lo no inclui reduccion den empleadonan, pero si den concentracion di e servicionan y benta di productonan den e tres tiendanan existente. E tiendanan lo pasa den un renobacion grandi, tanto pafo como paden di e edificionan. Lo nota e cambionan desde e aña aki pero sigur den aña 2018 ainda, ora cu finalisa e fase aki, cu lo encera tambe ampliacion di nan liñanan di producto.
Sin kier bay mucho den detaye, WEMA por anuncia cu un di e cambionan cu lo drenta na vigor pronto ta nan orario, ora cu nan lo cuminsa traha 12 ora pa dia, desde 7:00am te cu 7:00pm, pa por duna clientenan mas oportunidad pa haci compras.
Un di e productonan mas popular na WEMA ta verf. Desde aña 2010 WEMA ta representa e marca Valspar, cu a bira masha popular, tanto den uzo comercial como na cas. Asina bon cu e compania internacional a opta pa introduci 13 color premixed di Valspar special pa WEMA so. Esaki nan a haya e nomber di “WEMA Colors…The Colors of the Caribbean” den verf di awa y verf di azeta.
Pa por canalisa e cambionan den e compania y pa por tin famia Wever den e tiendanan mes, pa atende directamente cu clientenan, a opta pa atrae un talento nobo como Gerente General di e compania, den persona di Jokoeza Hooplot, kende ta trece cune amplio experencia for di Hulanda. Den su man lo keda e tarea pa por hiba WEMA na e siguiente nivel di crecemento.
WEMA Aruba ta probecha pa anuncia na mes momento cu ta nan intencion pa pronto introduci un carchi di miembro nobo, pa tur nan clientenan fiel, sea ta clientenan comercial of domestico. Pa tur lo tin descuentonan special y cu oportunidad pa gana premio. Keda pendiente!
A funda WEMA na Mei 1982. E prome tienda a habri na San Nicolaas y durante e añanan cu a transcuri a crece cu 3 tienda mas. Awendia WEMA ta situa na San Nicolaas, na Ponton, riba Boulevard y na Santa Cruz. Hunto nan ta 92 empleado cu diariamente ta ofrece e miho servicio, bendiendo productonan di calidad superior pa bo cas, pa construccion of pa embeyece bo hogar. Pa mas informacion bishita e website (www.wemaaruba.com) of riba Facebook facebook.com/wemaaruba.


text:
ORANJESTAD – Awe mainta e hoben homber J.S.(19) a presenta dilanti Hues pa e caso penal cu Ministerio Publico a cuminsa contra dje. Ta trata aki di un otro caso di tiramento.
SOLO DI PUEBLO por a compronde cu e tiramento a sosode dilanti Jokers Night Club den De La Sallestraat. E acusacionnan cu Fiscal a presenta den Corte contra J.S. ta cu riba 25 April 2022 el a purba di mata hende dilanti Jokers Night Club. Tambe cu e tabatin un arma di candela. Ademas cu intencionalmente el a tira riba e hombernan d S. y B., kendenan tabata scondi tras di un auto riba cual S. a tira.
EVENTO DI RAP A CABA DEN TIRAMENTO
Durante tratamento di e caso a sali na cla cu a organiza un evento di Rap pa uni y trece paz entre gangnan. Na final di e evento tabatin pelea y bashamento di bala pafor di e club nocturno cu ta keda den un zona habita.
SOSPECHOSO A DESMENTI
Hues a puntra S. di e acusacionnan ta cuadra. J.S. ta desmenti di a tira. El a bisa cu e tabata eynan y a bay scucha hendenan canta. El a admiti di a subi riba e stage den e club. El a bisa cu el a bay scucha su primo canta. Hues a bisa cu tin hende ta bisa cu J.S. ta forma parti di gang di Rancho. El a bisa Hues cu e no ta den ningun gang. Segun J.S., el a scucha tiramento pafor di club y el a sali pafor. El a scucha mas tiro pafor y el a drenta den un auto. Ora Hues a puntr’e den cual auto el a drenta, el a bisa cu e no sa den cual auto el a drenta.
Hues a bisa cu e homber J.W. kende conoce J.S., a bisa Polis cu e tabata cu un otro homber den auto y tabata cla pa reverse y J.S. a subi den auto y a bisa pa move. J.W. a bisa cu el a hiba J.S. na su cas na Madiki. Segun J.S., e no conoce J.W.
Hues a mustra cu Polis a mustra J.W. imagennan di e video di seguridad. J.W. a bisa Polis cu e ta mira J.S. ta los tiro. Polis tambe ta bisa di ta mira J.S. ta tira. Ta asina cu via social media, Polis a mira J.S. den e club cu un tas di schouder y despues ta mir’e pafor ta tira.
Segun J.S., e persona cu a tira no t’e. El a bisa Hues cu no ta e so tabatin dread logs, no ta e so tabatin un tas di schouder. Hues a remarca cu e tas tabata di marca cu hopi hende lo tin gana di tin. E ora ey J.S. a bisa Hues pa trece e hendenan su dilanti pa bisa cu ta el a tira.
VIDEO DI TIRAMENTO
Den sala di Corte a usa un screen grandi pa pasa imagennan den e club noctuno, caminda J.S. a reconoce su mes para riba stage. Despues a pasa e video di seguridad cu Fiscal a presenta. Riba e video por mira cu despues di e evento na otro banda di caminda dilanti di Jokers Night Club, tabatin pelea andando. Despues di un rato por a mira cu tabatin tiramento y for di banda di e night club por mira un persona cu ta sospecha cu ta J.S., tuma posicion y a los 4 tiro riba un otro auto na otro banda di caminda, tras di cual tabatin algun persona scondi. For di otro banda di caminda, tambe por mira un hende ta los tiro y despues un otro.
Hues a bisa cu si compara e imagen di J.S. paden cu e imagen pafor, ta mustra cu ta J.S. mes. J.S. a keda para riba cu e persona cu a tira no t’e. Ora Hues a mustr’e riba declaracion di J.W., el a bisa cu e no sa kico J.W. ta papia.
Abogado mr. Maldonado a bin cu un stick cu ta pasa tur cos poco poco y a mustra cu esun cu a tira 4 tiro, 1 di e balanan ta dal dilanti un auto y un otro riba caminda. Tambe por a mira e otro dos tironan cu a bin for di otro banda di caminda.
FISCAL
Fiscal a bisa Hues 24 April 2022 mey anochi a surgi pelea na otro banda di caminda na Jokers Night Club y despues tiramento. Polis a haya imagenan via media di paden di e night club y ta mira J.S. para paden. A compara e imagen di esun cu a tira pafor di night club cu e imagen di J.S. y nan ta hopi parecido. E imagennan ta mustra cu tur dos ta mesun cos bisti, e mesun tas di schouder y dread logs. Tambe tin tattoo riba man cu ta parecido cu loke J.S. tin. Fiscal a sigui bisa cu e homber B. cu tabata scondi tras di auto, a reconoce J.S. como esun cu a tira riba dje. E homber J.W. a reconoce J.S. riba video di seguridad como e persona cu a drenta den su auto. Ademas el a bisa cu J.S. a subi den su auto despues di e tiramento. Fiscal a conclui cu tur e declaracionnan aki ta mustra cu esun cu a tira ta J.S.
PURBA DI MATA
Fiscal a mustra cu J.S. a los minimo 4 tiro riba e auto di d S., tras di cual tabatin mas hende scondi. E momento ey tabatin mas hende ta cruza caminda. Bala lo por a herida un persona mortal. Na opinion di Fiscal, J.S. a tuma e riesgo cu e por a mata un hende.
E ta haya J.S. culpable di intento di mata. El a mustra cu net tras di e auto riba cual a tira, tin cas. Danki Dios ningun hende a muri y un hende a resulta herida na su man.
ARMA UN PROBLEMA SERIO
Fiscal a mustra cu arma ta un problema serio na Aruba. El a menciona cu tabatin caso di tiramento entre gang di Bushiri y Yaburibari. Aña pasa tabatin e caso lamentable caminda un dama hoben a wordo tira mata. Fiscal a tuma J.S. na malo cu e ta desmenti. El a exigi 5 aña di prison, kitando e tempo cu e ta sera.
Hues, despues di a scucha defensa di abogado, a sera tratamento di e caso y a bisa cu dia 21 October 2022 pa 8.15 lo tin sentencia.


text:
Detenshon pa menasa i destrukshon.
WILLEMSTAD, Curacao — Djasabra 13 di yüni alrededor di 22.00’or, unidat di Rio Canario a detené e hòmber D.J.M. nase na Kòrsou di 43 aña di edat en konekshon ku menasa i destrukshon. E detenshon a tuma lugá na un kas na Kaya Muizenberg. A presentá e sospechoso dilanti di un fiskal ouksiliar ku a ordená su enkarselamentu pendiente di mas investigashon.
###
Detenshon pa lei di opio.
WILLEMSTAD, Curacao — Djabièrnè dia 12 di yüni alrededor di 23.10 di anochi, Bike Team a detené e hòmber J.J.v.L. nase na Hulanda di 23 aña di edat en konekshon ku infrakshon di e lei di Opio. E detenshon a tuma lugá na altura di Wilhelminaplein den Punda. A presentá e sospechoso dilanti di un fiskal ouksiliar, ku a ordená su enkarselamentu pendiente di mas investigashon. Kontinuando ku e investigashon, djasabra dia 13 di yüni a tene un entrada hudisial na kas di e sospechoso i a bin enkontrá mas mariwana, ku huntu ku esnan di e dia anterior a keda konfiská.
###
Detenshon pa “stalking” i destrukshon.
WILLEMSTAD, Curacao — Djabièrnè dia 12 di yüni alrededor di 18.30’or, reshèrshi di VVC (Veel Voorkomende Criminaliteit) a detené e hòmber D.J.S.C. nase na Kòrsou di 26 aña di edat en konekshon ku “stalking” i destrukshon. E detenshon a tuma lugá na e departamentu di VVC na Rio Canario. A presentá e sospechoso dilanti di un fiskal ouksiliar, ku a ordená su enkarselamentu pendiente di mas investigashon.
###
Kòntròl riba establesimentunan di pèrmit.
WILLEMSTAD, Curacao — Djabièrnè dia 12 di yüni, Tim di mantenshon di Rio Canario i Punda huntu ku diferente otro servisio gubernamental manera Brandweer, S.V.B., M.E.O. Duana i Milieudienst a tene kòntròl na diferente establesimentu di pèrmit den area di Suffisant, Muizenberg, Buena Vista i besindario. A kontrolá 19 lokalidat i a sera 8 di nan en konekshon ku diferente kondishon ku e establesimentunan aki no tabata kumpli kuné. E akshonnan aki ta kontinuá.
###
Persekushon ku detenshon.
WILLEMSTAD, Curacao — Djasabra 13 di yüni alrededor di 7’or di anochi, unidatnan di U.S.T. (Unit Speciale Taken) a detené dos hòmber di nashonalidat Hamaikino riba Gosieweg. Durante di un kòntròl ku e tim a tene riba Emancipatie Boulevard, e duo aki a ninga ordu di polis pa para i a sigui kore. Despues di un persekushon den kua e vehíkulo ku e dos sospechosonan aden a bin aksidentá, polis a logra pone man riba nan. Un di e hòmbernan prosedente di Jamaica tabata permanesé ilegal riba nos isla i a keda hiba barak, pendiente di su deportashon. E otro sospechoso despues di a keda presentá dilanti di fiskal ouksiliar, a keda laga den libertat.
###
Plantashon di mariwana deskubrí
WILLEMSTAD, Curacao — E tim di mantenshon di òrdu di Rio Canario durante di nan kòntròl i akshon dia 13 di yüni, a deskubrí un plantashon di mariwana ilegal den Daimariweg. En konekshon ku esaki, a detené e homber H.V.N. nase na Kòrsou di 54 aña di edat i a konfiská e droga. A presentá e sospechoso dilanti di un fiskal ouksiliar, ku a ordená su enkarselamentu pendiente di mas investigashon.


text:
Diabierna partido AVP a inicia su campaña 2013 oficialmente y for di promer dia caba por a nota e sosten masal di pueblo di Aruba pa e bon trabou haci durante casi 4 aña di Gabinete Mike Eman.
Candidatonan riba e lista berde a sali runbo pa apertura di Green Square for di e diferente Casnan di Partido rond Aruba cu caravana di autonan y sostenedornan di AVP y por bisa cu Aruba tabata y ta berde.
Otmar Oduber a reuni cu cientos di sostenedornan na Cas di Partido Paradera caminda simaptizantenan di AVP tabata yega yen entusiasmo pa busca t-shirt y stickernan cu e logo nobo di partido. Mientras cu trafico tabata completamente stagna, Otmar hunto cu un grupo a probecha pa cuminda tur esnan pasando ey dilanti kendenan tabata mustra hopi contento y tabata pidi pa plak sticker riba nan auto pa mustra nan sosten na e partido den Gobierno.
Pa banda di 6:30 e candidato y actual minister di Turismo, Transporte y Labor a sali cu un caravana enorme di auto rumbo pa e Skina Berde.
Riba caminda por a mira un cantidad di hende cu tabata sali for di nan cas pa cuminda e candidato, mientras cu otronan tabata saca nan bandera di AVP pa mustra cu nan tambe ta sostene e bon trabou y e compromiso di Otmar Oduber.
Na yegada na Green Square, cual tabata completamente yen, cu miles di persona sosteniendo AVP, un multitud di hende a subi caminda pa cuminda Otmar, un indicacion fuerte di e aprecio y reconocimento cu nos pueblo tin pa e candidato cu a demostra cu ta traha y ta cumpli y cu semper a demostra e gran compromiso cu e tin pa nos isla y nos hendenan.
E momento ey Otmar a dirigi algun palabra na publico y por a nota e entusiasmo grandi den su stem dor di mira e miles di persona presente y e aprecio cu nan tabata mustrando na su persona.
El a bisa cu e entusiasmo di nos pueblo ta asina grandi cu no parse cu falta 5 luna pa eleccion sino 5 dia, e no tabata parse inicio di campaña sino mas bien clausura di campaña. El a gradici tur esnan presente y a indica cu su compromiso cu nos isla ta sigui, cu ainda falta mas.
Durante discurso di Promer Minister y lider di partido AVP, Mike Eman, el a reconoce e bon trabou cu Otmar Oduber a bin ta haciendo pa loke ta trata su carteranan, poniendo enfasis special riba e parti di turismo y tur e logronan obteni dor di su persona.
Otmar Oduber kier a gradici henter pueblo di Aruba pa e sosten duna na partido AVP y na su persona en particular y a garantiza tur nos hendenan cu su compromiso cu nos isla ta continua!


text:
Resultado playof hubenil MCB 2021
Saludo deportivo di parti direktiva di CSB
Resultado Playoff Sòfbòl MCB hubenil 2021 4 di ougùstùs 2021
Souax Gill sport ta bini fuerte den e promé wega di semifinal kontra di Sòftbòl Soto pa gana e
promé di seri di 3 wega ku skore di 9 pa 0.
Souax Gill Sport 9 kareda 6 hit 1 eror, picher ganador J’Dah Girigorie, mihó bate Sudienne
Mercelina, Dianthe Gibbes i Jo-ann Hooi di 2-1
Sòftbòl Soto 0 kareda 2 hit 3 eror, picher pèrdèdó Sudaishely Hooi, mihó bate Hujardiën
Delando di 2-2
E siguiente wega ta djaweps 5 di ougùstùs na Sabana Ballpark, 7or di anochi
Edward Martis


text:
Mi no ta gusta daña fiesta, pero un dia despues di Dia Internashonal di Hende Muhé, mester di reflekshon. Un bista riba vários ekspreshon hasí na Kòrsou ta bisto ku e movementu di feminismo te ainda ta definí komo un lucha di hende muhé kontra hende hòmber.
Hende muhé ta gana ménos ku hende hòmber. Bèrdat. Hende muhé ántes no por a sigi traha ora e kasa mientras e hende hòmber kasá si tabata por. Meskos ta konta pa votamentu, sierto profeshon, aktividat religioso i di Iglesia. Hende muhé ta e género ku mas ta sufri di pobresa i abuzo fisiko. Ami pues ta e último pa ninga ku hende muhé tabata i ainda ta viktima di inhustisia i dikriminashon institushonalisá.
Lokual mi ta puntra sinembargo ta na unda e hende muhé ku ta lucha pa derechi igual entre hòmber i muhé ta pará pa loke ta trata derechi di e muhé lesbiana, transseksual, e muhé ku ke disidí riba abòrtus, e muhé ku ke ta liber pa duna propio kontenido na su género. E muhé ku tin miedu di ta asertivo pa no keda yamá un kachó femenino. E muhé ku ke sali òf biaha su so sin keda keda denominá ku ta hòmber e ta buska òf ku e ta bruwá. E muhé ku ta sinti ku otro muhé ta huzg’e pa su peso, kabei i otro aspektonan nan físiko.
Segun Psychology Today di Aprel 2019 awe e muhé ta mas prekupá pa keda husgá i diskriminá pa un otro muhé.
Muchu largu e movementu di hende muhé a konsentrá riba viktimisashon di e muhé dor di e hòmber. Pa hasi manera no tin diskriminashon kontra hende muhé dor di hende muhé mes, no ta yuda e kousa. Òf a kaso ora un muhé diskriminá un otro muhé esei no ta inhustisia manera si ta e kaso si e keda diskriminá pa e ser maskulino?
Sundance, Wyoming (Merka)


text:
E feria di konsumidó di mas grandi na Hulanda a selebrá su di 50 edishon
WILLEMSTAD- 5 di febrüari 2020 – Ofisina di Turismo di Kòrsou (CTB) kompañá pa diferente partner den sektor privá tabata presente na Vakantiebeurs 2020. E aña aki, Vakantiebeurs a selebrá su di 50 edishon. Meskos ku añanan anterior por a konta ku un gran kantidat di bishitante ku a surpasá 100.000 persona durante 5 dia. Vakantiebeurs 2020, e feria mas grandi pa e biahero hulandes a resultá un plataforma ideal pa promové Kòrsou komo destinashon turístiko den Karibe.
Gran mayoria di bishitantenan di Vakantiebeurs ta hasi uso di e oportunidat pa tuma mas tantu informashon posibel den preparashon di nan próksimo fakansi. E tim di Kòrsou tur aña di nobo tei prepará pa informá tur bishitante di e último paketenan, kalendario di evento i novedat. E plataforma di Vakantiebeurs semper a resultá perfekto pa introdusí Kòrsou òf pa kaba di inspirá e bishitante ku e fakansi di su soño ta na Kòrsou! E aña aki tambe CTB a pèrkurá pa maneranan interaktivo pa atraé bishitante na e stènt di Kòrsou. E biaha aki a sòru pa un bòrchi di grafiti digital ku arte di Francis Sling riba kual e bishitantenan por a pinta un arte hasiendo uso di fèrf di spùit digital. E pintura digital aki nan por a ‘share’ despues riba ret sosial. E stènt di Kòrsou ta keda semper bai un di esnan mas popular, i nos pais un di e destinashonnan faborito den Vakantiebeurs.
CTB ta gradisí partnernan di sektor privá ku e aña aki a forma parti di e tim di Kòrsou; Livingstone Jan Thiel Resort, Acoya Curaçao Resort Villas & Spa, Oasis Parcs, Dreams Curaçao Resort, Sunscape Curaçao Resort Spa & Casino, Dolphin Suites Curaçao, Dolphin Academy Curaçao, Kura Hulanda Village & Spa – Kura Hulanda Lodge & Beach Club, Curaçao Marriott Beach Resort, Papagayo Beach Resort, Boutique Hotel ‘t Klooster, Miss Ann Boat Trips, Curaçao Activities, Van der Valk Kontiki Beach Resort Curaçao, Scuba Lodge, CHATA, Santa Barbara Beach & Golf Resort Curaçao, Lions Dive Beach Resort, Avila Beach Hotel, Renaissance Curaçao Resort & Casino, Morena Resort, Scuba Do i Nostalgia.


text:
Kralendijk (23 di mart 2022) – E festival di ròm nobo i di mas eksitante den Karibe tin un
partner nobo aserka: American Airlines i e ròm lokal di Boneiru: Spirit of Bonaire. American
Airlines, e kompania di aviashon mas grandi na mundu, ku ta ehekutá buelo nòn-stòp for di
Miami pa Boneiru, ta un partner nobo di e festival di ròm ku ta dura un siman na Hulanda
Karibense.
E promé Siman di Ròm Boneiru ta planiá pa 14 te 17 di yüni, ku un seri di evento riba henter nos
isla. ‘For di komienso di nos aktividatnan na Boneiru na aña 2018, nos a keda fortifiká nos
presensia lokal, awor akí durante ‘high season’ ku buelonan direkto for di nos punto sentral di
konekshon na Miami’, segun deklarashon di Marvin Alvarez, e mènedjer di benta regional pa
área karibense, Amérika Latino i Guyana. ‘American Airlines ta orguyoso di su kompromiso di
mas ku 50 aña ku área karibense ku buelo pa 35 destinashon den region, miéntras ku e kantidat
ei ta sigui krese.’
E festival ta kuminsá ku un fiesta di apertura, siguí pa un kompetensia di kòktel ku e mihó
bartèndernan di Boneiru na Tiki & Co, e mihó bar di kòktel na nos isla, un lùnch ku hopi ròm, un
happy hour bon sasoná ku ròm, un eksperensia kulinario ku vários plato, siguí pa un evento ku
un kombinashon di ròm i sigá.
‘Nos ta hopi kontentu ku nos por yama un di nos partnernan di aviashon mas importante
American Airlines i nos ròm lokal Spirit of Bonaire, konosí pa motibu di Ròm Sorobon i Tekibon,
bon biní na nos promé Siman di Ròm anual na Boneiru’, segun Miles Mercera, direktor di
Tourism Corporation Bonaire. ‘Esaki ta brinda tremendo posibilidatnan pa biaheronan pa
eksperensiá nos bunita isla. Kolaborashon i ‘partnership’, esei ta loke e siman di ròm tin di
haber kuné.’
Wak pa mas informashon riba: www.bonairerumweek.com
Kralendijk (23 di mart 2022) – E festival di ròm nobo i di mas eksitante den Karibe tin un


text:
Polis ta sigui parti but den kuadro di Covid-19.
KOMUNIKADO DI PRENSA 062/ 2021
15 febrüari 2021
Polis ta sigui parti but den kuadro di Covid-19.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Den e anochi di 13 pa 14 di febrüari, polis a kontinuá ku kontrolnan relashoná ku violashon
di reglanan di Covid-19.
Den e anochi ei a repartí 15 but pa entre otro violashon di toke de keda, inkumplimentu di
orario di sera i faltamentu ku distansiamentu sosial.
Tabatin establesimentu na unda tabatin baliamentu i otro muzik ku no ta muzik di fondo. E
establesimentu aki a wòrdu sera i a kita tur kliente for di e sitio.
Un trùk di pan ku tambe a pasa ora di sera, a keda verbalisá i será.
Polis ta kontinuá ku e kontrolnan aki.


text:
Buki di Mormon
E Buki di Mormon (na ingles: "The Book of Mormon") ta in buki religioso pa miembronan di e misa di Hesukristu di e Santunan di Delaster Dianan. Pero E Buki di Mormon ta selekshonan for di "The Book of Mormon" i no ta completu. Un tradukshon completu ta disponibel den Spanol, Ingles, Hollandes, i hopi otro idiomanan.
E ta un buki di skritura, ku ta splika e historia di e pueblo di e injanan den Merka Antiguo. E ta splika over di e manera ku Dios a papia ku nan i a guia nan di e mesun manera ku el a guia e hende den e beibel. E Buki di Mormon ta conteni e eskritonan di hopi differente profetanan, ku a predica na e hende antiguo di merka. E luga, unda e buki ta papia, no ta sigur, pero e ta parse ta e continente merkano.
E Buki di Mormon a wordu tradusi, no skirbi, door di e Profeta Jose Smith (Joseph Smith) door di e rebelashon di Dios na dje. Jose Smith a hanja plachinan di oro, door di e guianza di un engel, ku a bisele unda e plachinan tabata. Despues ku el a hanja e plachinan, el a recibi e rebelashon i poder di Dios pa e traducinan na ingles. Ora e buki a wordu publica na ingles, e tabatin e nomber di "the Book of Mormon". E Buki di Mormon ta un parti importante di e Iglesia di Jesucristo di e Santunan di Delaster Dianan. Nan ta aceptele manera igual ku e beibel. E Buki di Mormon ta un parti di loke ta yama "e restorashon" di e evangelio.


text:
ORANJESTAD, Aruba
E di dos torneo di ajedrez na honor y riba nomber di Alvin Howell (dfm).
Tata di e Parlamentario Alan Howell tabata un fiel amante di ajedrez y semper tabata encurasha hobennan pa practica e deporte aki, cu ta uno hopi sano y ta yuda desaroya mente y inteligencia di hobennan.
Parlamentario Howell, kende tabata presente na final pa e entrega di e premio a recorda su tata Alvin,como un di e fundadornan di club ahedres na Aruba kende semper tabata stimula hobennan pa practica ajedrez, yuda nan avansa den e deporte ya cu nan ta e generacion di maña. E a un deporte cu ta yuda nan practica disciplina.
Tabatin un total di 22 hoben cu a inscribi pa e torneo, di cual 3 a cay afo despues. Esnan cu a logra haya un trofeo y regalo den e torneo na memoria di Alvin Howell tabata:
1. Lugar: U-16 Aimara Ballestero.
2. Lugar: U-16 Kyell-Jean Antonio.
3. Lugar: U-16 Lesley Cielo
Best U- 14 Thamara Sagastegui
Best U- 12 Mary-Jane Bueno.
Best U- 10 Sylvi Cabral.
Best U- 8 Bryce Lockhart.
Parlamentario Howell a gradici e Club di Ajedrez pa mantene memoria di su tata bibo den e club por medio di e torneo aki. “Nos famia ta hopi contento y satisfecho cu e torneo cu a resulta uno hopi exitoso,” el a bisa.


text:
Den prensa
Tuma nota den prensa tambe di deklarashonnan tokante e tema OZB i e komunikadonan di prensa ku Inspektor ta publiká:
INSPEKSHON DI IMPUESTO TA BAI KUMINSA KU IMPLEMENTASHON DI ONROERENDEZAAK BELASTING (OZB)
Willemstad- Pa fin di mei Inspekshon di Impuesto ta bai kuminsá implementá e lei di Onroerende-zaak belasting 2014 (OZB). E lei akí ku Parlamento a aprobá na mei di 2013 ta bai remplasá kuminsando dia promé di yanüari e “Grondbelastingverordening 1908” ku ta hopi antikuá. A modernisá e balorashon di inmóbil i e tarifa a bira progresivo.
E kambionan den OZB ku ta referí na impuesto riba tereno.
A modernisá e konseptonan den e lei di OZB i e ta pas mihó ku ‘best practice’ den moda di pensa aktual tokante impuesto riba asuntu inmóbil. Ademas a adaptá e tarifanan i hasi nan progresivo. Loke ta inskribí na Kadaster na kuminsamentu di aña en prinsipio ta desisivo pa ken lo ta esun ku lo mester paga e OZB. E balor riba kua lo mester paga e OZB ta e balor den transakshon ekonómiko. Esaki ta e preis pa kua por bende un inmóbil sin ningun kargo ariba na kualke tersero ku por tum’é den uso imediato i kompleto. Lo kobra impuesto riba inmóbil ku tin riba tereno di hür di pais Kòrsou, for di esun ku ta hür e tereno serka pais Kòrsou. Mester paga aanslag definitivo di OZB serka Ontvanger denter di dos luna di e fecha. Pa voorlopige aanslag ta konta ku por hasi esaki den mes tantu término ku tin ainda despues di e fecha di e aanslag.
Taksashon
Lo balorá tur asuntu inmóbil ku ta kai bou di OZB (I ku no ta eksonerá) pa stipulá nan balor. Ta spera ku e taksashon akí lo bai tuma algun aña en bista di e gran kantidat di asuntu ku mester balorá. Pa e trabou akí a kontratá diferente taksadó outorisá ku den ekipo lo pasa den bario i tereno. Komo prinsipio e taksashon lo tuma lugá di pafó; es desir lo no pidi bo pa laga e taksadó drenta pa mira paden. E taksadónan por mustra nan legitimashon. Meskos ku pa e “Grondbelasting” anterior, pa OZB tambe e plaso di 5 aña ta konta den kua ta sólamente den sierto sirkunstansha ta revisá e balor, p.e. si tin kambio di e inmóbil. Ke men ku e promé término di e balor pa OZB ta e periodo di dia promé di yanüari di 2014 te ku dia 31 di desèmber di 2018.
Despues di e taksashon e pagadó di impuesto ta risibí un karta di inspektor den kua ta anunsiá e balor nobo i den kua ta bisa tambe ku por entregá kontra-argumento, eventualmente produsiendo dokumento di prueba (Rapòrt di taksashon, èts.) E pagadó di impuesto lo haña algun siman di tempu pa hasi esaki.
Aanslag
Pa mas tardá na sèptèmber di 2014 tur persona i instansha ku mester paga OZB lo risibí un voorlopige aanslag OZB riba 2014, ku ainda ta basá riba e balor anterior, pero riba kua a apliká e tarifa nobo.
Despues di a fiha e balor pa promé di yanüari di 2014, loke por ta den 2014 mes, pero por ta te na 2016 tambe, en bista di e kantidat di asuntu ku tin pa balorá, lo sigui e aanslag definitivo di OZB for di 2014 pa tur a añanan pa kua a pone un voolopige aanslag. Despues di a risibí e promé aanslag definitivo esun ku debe e impuesto por entregá opheshon kontra e balor usá den e aanslag ei. Despues di a fiha e balor definitivo i a kaba ku e trato final di tur eventual karta di opheshon i di apelashon, e balor ta fihá pa henter e periodo di 5 aña i no por entregá opheshon kontra di e balor fihá ei mas durante e añanan ku a keda di e periodo.
Kampaña di informashon
Pa informá komunidat bon tokante e lei akí Inspekshon di Impuesto ta tene un kantidat di reunion informativo: Dia 19 di mei na Sentro di Bario Tera Kora, dia 21 mei den un edifisio di UoC i dia 22 di mei na Sentro di Bario Montaña. E reunionnan di informashon ta kuminsá mitar di shete anochi. Tur hende ta bonbiní. Lo kuminsá ku un kampaña di informashon tambe na medionan pa pone komunidat na altura di e lei ku a drenta na vigor i su implementashon.
Pa mas informashon tokante OZB i e proseso di implementashon Inspektor ta referí na e website www.ozb.belastingdienst.cw. Riba e website aki tin dato tambe tokante e reunionnan di informashon i e posibilidat pa hasi pregunta via telefòn, e-mail òf personalmente


text:
Hopi emboltura di ‘fastfood’ merikano tin produktonan peligroso.
Hopi emboltura di ‘fastfood’ na Merka ta kontené supstansianan peligroso i elementonan ku ta okashoná kanser. Despues di un estudio, a sali na kla ku investigadónan a haña prueba ku tin fluor den entre otro e kahanan di hamburger i bakinan di batata hasá. E resultado a keda publiká pa Environmental Science and Technology.
Anteriormente a relashoná e supstansianan kímiko kaba ku kanser, imunotóksisidat, glándula tiroide i otro problema ku salú. E supstansia por pasa dor di e emboltura i kai den e alimento. Pa e investigashon a buska kasi 400 emboltura di restorantnan fastfood na Estádos Unídos. A midi e kantidat di fluor den e embolturanan ku yudansa di spektroskopia. A resultá ku 38 porshentu di e burger i emboltura di e pan ta kontené e supstansia. Esaki ta konta pa 20% di e bakinan di papel, ku ta bende e batata hasá aden. “E supstansia por drenta den e via sanguíneo i akumulá ei den,” asina Graham Peaslee, profesor di universidat di Notre Dame ku a investigá e emboltura, a bisa. “Nan ta keda den e kurpa relativamente largu pasobra nan no ta ser kibrá. Esaki ta un bèl di alarma pa e negoshinan di fastfood i nan klientenan.”


text:
Asina cu un compania tuma un trahado den servicio, ta obligatorio pa e wordo inscribi na SvB, ariba e prome dia cu e ta cuminsa traha. E ley a wordo introduci, y a duna un aña di gracia. Pero awo ta cla pa sigui cu e controlnan y haci e ahustacion necesario pa e doño di trabao y pa e trahado. Sra. Cherryldine Berkley ta splica mas ariba esaki.
Na Aruba, tur trahado den servicio mester ta inscribi na SVB y e trahado tin derecho di exigi su doño di trabao pa wordo inscribi. Pa ley, tur trahado na aruba, mester ta inscribi na SVB, pa sigura contra seguro di malesa of accidente. Pero den caso cu e doño di trabao no ta duna e trahado e oportunidad di inscribi na SVB, e doño di trabao ta priva e trahado di tin su proteccion, cual e seguro nan aki ta ofrece, ora cu e haya accident na pia di trabao of e bira malo.
Pero ademas cu e doño di trabao ta comete fraude, door cu e no ta paga e primanan aki, pero ademas di fraude, e doño di trabao ta haya un boet administrativo. E boetnan aki ta duna SVB mas autoridad pa enfrenta problemanan. Tur doño di trabao tin obligacion di und ainformacion completo y corecto. Tambe di cumpli cu inscripcion di su trahado na trabao. Pa e incumplimento aki, e boet lo por suma te na mey miyon florin (e maximo). Mester pone e limite un caminda.
Ultimo temponan tin hopi control tumando luga, Sra. Berkley a sigui splica, cu e boetebeleid a drenta na vigor na 2017. Y awo ta october 2018, SVB a haci varios investigacion caba. Tin algun doño di trabao a wordo informa caba cu lo tin boet ta biniendo. Tin di nan ta wardando pa concretisa di cuanto e boet ta bay bira. Ta importante pa conta esaki, den caso di cu SVB comete un infraccion, SVB tin diferente liña di guia ora di duna boet administrativo y di con halto esaki por bira. Ora di duna boet, ta actua ariba e principio di proporcionalidad (evenredigheid beginsel). Esaki kiermen cu ta determina e boet na nivel di e gravedad di infraccion, cu probablidad di doño di trabao y circumstancia den caso specifico. Y tin tres categoria. E ora ta bay wak categoria A: Formulario di Inscripcion no yena completo of no ta yena di forma corecto. Tin un grupo cu ta cay bou categoria B: No a inscribi e trahado nan tempo. Y tin e grupo cu no a inscribi e trahado nunca.
Tur informacion ta ariba e portal di SVB. E ta ariba e link Boetebeleid SVB april 2017. Y tambe, si no tin informacion, por manda un mail via e website y aplica pa e documento. Ta importante pa tur doño di trabao ta consciente cu e ta un ley y obligacion cu tur trahado mester ta inscribi, tur tipo di trahado, es decir tambe esun cu ta traha parti-time. Te asina leu, Sra. Cherryldine Berkley cu e relato.


text:
Notabel tabata presencia di decenas di taxista diamars mainta na momento di entrega di un Manifiesto na Minister di Transporte Chris Romero, cu segun comentarionan pa “casualidad” tabata encontra su mes na Aruba pa ricibi esaki.
Notabel tambe tabata e tono di voz cu el a dirigi su mes na Taxistanan cu pa hopi tempo caba ta buscando reunion, atencion y solucion cune pero no a ricibi esaki for di aña pasa si no ta mas.
Taxistanan ta dicidido y como tal a presenta dilanti porta di Bestuurskantoor pa entrega nan Manifiesto
Imagennan di drone cu 24ora.com a capta ta ilustra e aglomeracion di e taxistanan diamars mainta.


text:
Dienst Technische Inspecties ta anuncia den relacion cu e crisis di Corona Virus cu tin cambio den nos servicio di 16 maart 2020 pa te proximo aviso pa asina limita e circulacion di personanan na nos balie nan:
E balie ta wordo cera, y esey ta nifica cu:
– No lo ta posibel pa haci afspraak (nobo) pa keur voertuigen
– Caha lo ta cera. – Lo ta posibel pa paga online, pero esaki ta conta solamente pa e installateursnan y no pa haci afspraak di auto.
– Entregamento di documentonan lo ta preferibel via email of lo por contact e Chef di departamento pa entrega esaki si ta di emergencia. E personanan cu tin afspraak traha caba pa keur auto lo wordo yama door di DTI desde 16 di maart 2020 y puntra pa pospone te aki dos siman, of si acaso toch ta bini nos lo keur e vehiculo tumando e precaucionan necesario.
Afdeling Ijkwezen lo no accepta weeginstrumenten na DTI.
Afdeling Elektrokeuring lo no haci keuring di installacion di coriente. NV ELMAR tampoco ta keur te proximo aviso.
Afdeling Stoomwezen y Afdeling Veiligheidsinspectie lo sali solamente den caso di emergencia.
Semper por manda pregunta via nos email [email protected] y facebook: Dienst Technische Inspecties.
Por yama pa información na : Tel: 5845300.
Den nomber di DTI nos ta pidi nos disculpa pa cu esaki y ta spera di por conta cu e cooperación di Pueblo di Aruba.
Y nos ta pidi pa sigi e instruccionnan di DVG . SIGURIDAD NA PROME LUGAR!


text:
Alicia Machado ta haña ku Donald Trump ta ònbeskòp.
Èks mis universo Alicia Machado a reakshoná riba Donald Trump yamando e kandidato republikano agresivo i ònbeskòp. Machado a representá Venezuela na 1996 den e sertámen di Mis Universo ku e tempu ei tabata kai bou di Trump. Aparentemente Trump a yam'é Mis "ama di kas" i "Miss Piggy", na momento ku e la subi di peso despues di e sertámen. "E tabata un mal hende ku mi. Mi komunidat latino no por aseptá mas insulto. No mas insulto pa hende muhé. Mi konosé señor Trump hopi bon i mi por mira ku e la keda e mesun persona ku e tabata 20 aña pasa”, asina Machado a bisa. Na su turno Trump a reakshoná ku Machado tabata e gañadó i pa e motibu ei, e hecho ku e la subi di peso asina hopi, a bira un problema grandi. I no solamente esei, e tabatin un aktitut malu tambe, segun Trump. "Awor Hillary a bai busk'é i ta hasi manera ta algu aktual. E kos aki a pasa hopi aña pasa," Donald Trump a finalisá.


text:
‘Nutrishon komo remedi’
Un programa online di 12 siman
Den e programa aki bo ta lesa tur kos tokante bon nutrishon, e konosementu esenshal di nutrishon, e instrukshonan di nutrishon i kon bo ta trata bo kurpa. Dikon un bon nutrishon ta importante, kiko ta e desbentaha di sierto tipo di suku, kon bo tin ku kome pa bo tin un efekto optimal pa bo baha di peso i/o keda fuerte, etc. Bira un eksperto di un bon nutrishon.
Contenido programa di 12 siman
E online programma di 12 siman ta inclui e siguiente kapitulonan:
- Siman 1: E peliger di suku
- Siman 2: Salu ku vet
- Siman 3: Awa, awa, awa
- Siman 4: Mas salu ku berdura
- Siman 5: Piska pa un absorpshon di proteina
- Siman 6: Fibra pa un mihor salu
- Siman 7: Bonchi komo remplasante di karni
- Siman 8: Fruta
- Siman 9: E bentaha di nechi
- Siman 10: Kuminda kuru
- Siman 11: Funshonan vital: Salu Positivo
- Siman 12: Bida mas aktivo: Kambio den estilo di bida
- Bonus 1: Komementu komo remedi
- Bonus 2: Kome pa un peso salu
- Bonus 3: Salu ku antioxidante
- Bonus 4: Guia pa nutrishon salu di Gezondheidsraad
Kumpra e online programa “Nutrishon komo remedi” pa Nafl. 55,-. Pero si bo kumprele prome ku 1 januari 2021, bo ta hanja un deskuento di Nafl. 10,-. Bo ta hanja bo mes online portal ku bo por akudi ku bo mes password ku asina bo por sigi e programa(kurso) riba bo mes paso. Bo NO tin ku abona riba e programa. Bo ta paga un preis i e programa ta kompletamente di bo!
Si bo referi un persona na nos pa kumpra un di nos programanan online, lo bo tin un ganashi for di esaki. Bo ta interesa? Mail nos pa mas informashon tokante esaki.


text:
J.E. Yrausquin Boulevard – Dialuna mainta trempan den careda di 6:45 un otro atraco arma mas ta tuma luga. E biaha aki tawata ariba dos empleado cu lo tawata canando bay e casino.
Tawata trata di un security y un empleado, cu lo tawata cana bayendo e casino cu placa ariba nan. Ta papia di un suma di mas o menos $5000 .
Vocero policial Señor Laclé a duna e siguiente relato :
“06.52 melding a drenta via Centrale Post cu 2 trahado di Tropicana Casino a wordo atraca. Prome informe ta mustra cu e 2 trahadonan canando bay direcshon casino ta wordo acerca pa un Hyundai Shinishi A-66765 cu 2 homber den dje cu a para banda di nan y cada un cu un arma di candela den man a exigí e plaka for di e 2 trahadonan aki. E suma cu nan a bay cune no ta conosi. Un poko rato despues e Hyundai a wordo encontra na candela na altura di veld di Bubali. Patrouillenan, Atracoteam y BFTO ta na e sitio. Kwalkier persona cu por a wak algo of cu por tin informashon jama Centrale Post na 100 of na nos tiplijn 111


text:
Eskosia
Eskosia (ingles i eskoses: Scotland, Eskoses-Galiko: Alba) ta un pais den Oropa. E ta un parti di Reino Uni. Okupando un tersera parti di e isla di Gran Bretania, e tin frontera ku Inglatera na parti suit i ta mará pa e Laman Nort na parti ost, e Oceano Atlantiko na parti west, anto e Kanal Nort i e Laman Iriko na parti suitwest. Ademas di e tera fiho Eskosia tin mas ku 790 isla, inkluyendo e islanan nort i esunnan Hebride; ku tin un grandura ku ta varia entre riba di 200.000 ha (Lewis i Harris) te ku un mas tiki ku 1 ha (Eilean Donan).
Edinburgh ta e kapital di e pais i di dos siudat mas grandi, ademas di ta un di Oropa su sentronan finansiero mas grandi. Edinburgh tabata e siudat di mas importante pa e Iluminashon di Eskosia durante e siglo 18, ku a transforma Eskosia den un luga di poder komersial, intelectual, i industrial di Oropa. Glasgow, e siudat eskoses di mas grandi tabata eskosia su siudadnan mas industrial anto aworaki ta keda den e area con-urbano mas grandi. Awanan teritorial di Eskosia ta konsisti di un sektor grandi di e Atlantiko parti nort i e laman nort, konteniendo un di e reservanan di zeta krudo mas grandi den Union Oropeo. Esaki a duna Aberdeen, e di tres siudat eskoses den grandura, e titulo di Oropa su kapital di zeta.


text:
Monica Pimentel di Impact Taekwondo y coach di Aruba Taekwondo Bond “ARTBO” a biaha pa
Guadalajara, Mexico. Monica Pimentel ta bay como e unico coach di Aruba na e Campeonato Mundial.
Monica Pimentel y Stuart Smit a scoge algun atleta di Training Central cu ta atletanan proyecta pa 2023 pa participa den varios campeonato nan den Caribe combina cu training camp. Na Guadalajara Monica Pimentel mester atende na e coach meeting pa asina ta na altura di e ultimo cambionan cu tin den e mundo di Taekwondo.
Tur cambio y desaroyo nobo den Taekwondo, Monica Pimentel lo trece bek den Training Central cu ta wordo duna pa Monica Pimentel y Stuart Smit.


text:
Lòs for di un kantidat di pregunta relevante tokante di benta di UTS, manera kalidat di servisio despues di benta, unda e plaka a bai presis, mi tin un remarke ku te ainda – na mi konosementu- no a keda hasí. Kon por ta posibel ku e mesun hende ku Fòrti a nombra na kabes di e komishon di privatisashon di UTS tabata tambe presidente di Fair Trade Authority Curaçao (FTAC)?
Dikon e pregunta aki? FTAC ta responsabel pa vigilá pa no tin formamentu di monopolio i kompetensia inhustu den nos pais. Den nos kaso, e mesun Presidente di FTAC a sinta na mesa di un negosashon di benta di UTS ku ta tin tur ingrediente di bai afektá kompetensia den nos telekomunikashon.
Pues for di un komienso tabata vislumbrá ku benta di UTS na Liberty Latin America por kondusí na monopolio indeseabel den nos pais. Pa e sólo echo aki tabata robes di a apuntá e Presidente di FTAC komo Presidente di komishon di privatisashon di UTS. Mester a evitá asta e ‘schijn’ di konflikto di interes i inkompatibilidat di e dos funshonnan aki.
Pakolmo a resultá ku e benta a resultá den práktikanan monopolístiko ku resultado ku kalidat di servisio a bai kompletamente atras.
Konsistentemente mi a protestá kontra di monopolio i areglonan ku ta stroba kompetensia sano. P’esei mi a kita protekshon di merkado i tabata kontentu ku mi a defendé i aprobá den Staten e lei ku a krea FTAC den e periodo 2012-2016.
Bèk na e konflikto di interes ku benta di UTS i FTAC. Nos mester realisá ku ta e tipo di prosedernan ariba menshoná ta mina nos demokrasia, institutonan demokrátiko i outonomia. di nos pais.
Mi ta spera ku Kontrolaria General i Staten i gruponan na fabor di transparensia rápidamente lo wak e asuntu aki promé ku ta CHE òf Den Haag mester hasié òf hala nos atenshon atrobe.
Willemstad, Kòrsou


text: KRALENDIJK – Djabièrnè último Cicilia Motors a organisá nan último show di outo pa aña 2019. Un tremendo ambiente kaminda 2 grupo di gaitas a toka e anochi. Los Cañonasos i Jom Gaiteros a animá tur presente. Pa korona obra, e hòmber Santu, Sanikolas a presentá huntu ku su pitnan i nan a balia i gosa un mundu. Tabata un di nan último aktividatnan riba e isla di Boneiru promé nan a subi boto rumbo pa Spaña. Max Cicilia doño di e kompania a dirigí palabra i a gradisí tur presente tambe tur kliente, esnan ku a kere den e produkto di Cicilia Motors. 10 aña a pasa i awor nos ta habri 2020 pa kontinuashon, Max a menshoná. E anochi a entrega 4 kliente nan outo, kendenan a kumpra un outo nobo. Un tremendo show di vürwèrk poko promé ku e aktividat a terminá. Kombinashon di potrèt ta duna un bista di e aktividat.


text:
Diadomingo ultimo mei 23 Fundacion Movemento ta Bida a tene un anochi di entregamento di Certificado na tur esnan di edad 60 plus cu a partisipa den un curso di percusion duna pa e experto maestro Vio Wester.
Esaki a tuma lugar den aire liber di Lago Heights Club for di 6 pm pa 8.30 pm. Un total di 60 personan tabata presente ariba invitacion personal di cual un lista completo di nomber y tel ta den poder di FMTB.
E presentenan tabata familiar of conoci di e partisipantenan. Pa e entregamento di e certificado maestro Vio Wester a invita 5 musico,cualnan tabata, 2 trompet , 1 gitara, 1 bajo y 1 piano pa companja e alumnonan.
Un total di 5 cancion a worde toka na unda e musiconan tabata te patras di e podium y 4 rij di conga padilanti un tambor , un timbal y un maraca . Tur cu nan mondkapje bisti y ariba distancia di otro.
Vio Wester mes tabata dirigi e grupo para abow y no ariba stage. E alumnonan cada un a hanja opportunidad pa toka 1 of 2 cancion. Tambe Mighty Reds y Mighty Cisco a canta cada un nan calypso conoci pa duna e alumnonan mas animo pa keda train y toka nan instrumento favorito.
Un total di 11 partisipante a ricibi nan certificado for di man di Minister Xiomara Maduro cu a worde invita door di FMTB pa hasi esaki. Un danki pa nos Minister di cultura pa a accepta nos invitacion.
E lesnan aki a worde duna den cuadro di e programa Hunto Grandi Grandi Hunto di FMTB y a worde financia door di CEDE Aruba.Tambe nos kier a gradisi Tipico Palisia cu a duna un presentacion sublime despues cu un anja nan no a subi ariba e tarima.
Tipico Palisia ta consisti di 6 entregante y 2 di nan tambe tabata partisipante di e curso di maestro Vio Wester y pesei a hanja e invitacion pa toca 4 cantica.Caha di Orgel di Oslin Trimon tambe a deleita e publico cu algun cancion cu a cai masha na agrado di e pulico presente.
Pa e sonido no tabata mucho duro nos kier a gradisi e soundman cu a pone solamente dos speaker na un banda di stage y tur hende por a conbersa trankil.
E cursonan aki ta sigi aki 2 siman cu e segundo grupo y nan lo tuma lugar na Lago Heights Club cu ta colabora cu FMTB dunando nan club gratis pa e lesnan aki.Si bo tin 60 plus anja bo tambe por partisipa y por jama FMTB na tel 5868651. Tanto damas y caballeros por partisipa y e ta gratis.Harold de Miranda (FMTB)


text:
ORANJESTAD,Aruba
Na aña 2018 señora Karen Mademilia Henricus a duna muestra di hopi curashi, ora el a tuma e paso pa scirbi un buki di su experencia propio cu abuso sexual.
Su buki yama “Surviving a pedophile” cu ta un buki hopi doloroso pa lesa, pero na mes momento, mi kier recomenda tur hende pa lesa e buki aki.
Señora Mademilia ta splica kiko el a experencia den su pasado di abuso sexual di parti su tata y esaki a sosode pa hopi aña. E ta splica tambe con su persona a siña deal cu e trauma aki pa cual awor e por yuda otro victimanan cu tambe a pasa den experencianan similar.
E ta splica den su buki pasahenan hopi doloroso con el a deal cu esaki y con, cu yudansa di Dios, el a logra sobrebibi e trauma aki na man di un pedofiel.”
Caso RECIEN
Parlamentario Candelaria a sigui mustra cu motibo pakico su persona a cuminsa referi na e buki ‘Surviving a pedophile’ di señora Mademilia, ta pasobra algun dia atras por a tuma nota di un caso hopi tristo trata den Corte, na unda un tata a viola su propio yiu te cu a hoben aki a sali na estado. E ta hopi cruel pa mira con banda di tur esaki, e tata a nenga dilanti di Hues cu el a haci e hecho horibel aki pero ora a confronta e tata cu prueba, el a reconoce y admiti kico el a haci.
Cu Dios yuda e hoben aki y tur cu a y ta sufri cune, señor Candelaria a mustra.
Loke por a tuma nota di dje den prensa ta cu si e hoben no a sali na estado y mester a sufri extra ora a aborta e baby den su bariga, prueba di e berdad horibel aki tal bes lo no a sali pa dilanti. E lo a keda palabra di e tata kende a abusa di dje, contra di su yiu kende a pasa den e experencia traumatico ey.
un di mas
“Mi kier trece e punto aki pa dilanti, pasobra mi a ser acerca dor di diferente hende den nos comunidad cu ta sinta cu e dolor aki di abuso sexual miho conoci como pedofilia en contra di nos muchanan. Esaki ta algo hopi alarmante y nos como pueblo no por keda keto y acepta esaki manera nada no a pasa. Cada abuso y violencia domestico ta un di mas.
Nos tin entendi cu e caso di abuso y violencia domestico ta halto y alarmante. Nos mester corda cu cada ser humano ta merece amor, respet y proteccion. Conociendo diferente hende cu a pasa den e trauma aki manera señora Mademilia, mi sa cu e ta algo cu ta marca e persona pa resto di su bida.
Ex victima
Pero na mes momento mi kier para keto na un punto cu hopi biaha nos no ta papia di dje pa e rabia cu e abuso sexual y violencia domestico ta causa den nos como hende, cu e abusado hopi biaha tambe por tabata un victima e mes. Dor di no a ricibi ayudo profesional na tempo, hopi biaha e personanan aki ta scohe pa ripiti e hecho doloroso cu nan mes a pasa aden.
Yuda victima
Hopi biaha pedofilia ta bay man den man cu menasa of violencia contra e victima. Aki nos mester uni pa medio di gruponan profesional y tambe c’un pueblo alerto pa yuda e victimanan pa no acepta esaki como algo normal.
Nos mester conscientisa nan pa nan papia y haci denuncia. Nos mester stimula nos pueblo pa saca pedofilia for di den scuridad y pone den lus, caminda cada departamento mester uni forsa, experticio y profesionalismo na fabor di e victima pero tambe pa evita cu e abusado ta ripiti den futuro e mal hecho cu a sosode.
Nos mester encurasha cada persona cu bira victima di violencia sexual of domestico, pa no keda keto. Nos tin cu conseha e victima pa e no tene miedo y laga e manipulado sigui manipule of menace. Nos mester conseh’e y yud’e pa e busca un hende di confiansa pa papia cune pero primordialmente pa e haci su denuncia mesora na polis of otro instancianan oficial.
Asombro
Mi a keda hopi asombra ora mi a tuma nota di 4 aña y mey cu e tata cu a saca su yiu na estado a haña como sentencia, sabiendo cu e castigo maximo actual ta 8 aña. Aunke cu mi no sa tur detaye di e caso menciona, e pregunta cu ta keda den pueblo y sigur cerca mi, fungiendo como bos di pueblo, ta di con a opta pa pidi un castigo, asina abou pa e tata,?” Parlamentario Robert Candelaria a mustra.


text:
KRALENDIJK- Entrante dia 18 di òktober pasahero ku ta biaha di Boneiru ku pa Kòrsou mester hasi un prueba di PCR ku no por ta mas ku 48 ora bieu. Esaki debí na e echo ku Boneiru ta konta awor komo pais di riesgo hopi haltu pa Kòrsou.
Tòg no ta tur ora un pasahero ku ta biaha pa, òf mihó bisa via di Kòrsou mester hasi un tèst di PCR. Djaluna atardi Leslie Laplace di Curaçao Civil Aviation Authorities (CCAA) den kombersashon ku AworBonaire.nu a splika ku si e biahero djies usa aeropuerto di Kòrsou komo tránsito pa otro destinashon, un prueba di PCR, ni anti-gen no ta nesesario.
Laplace ta konsehá tur biahero pa wak bon kiko ta eksigensianan di e pais di destinashon. Aunke kisas Kòrsou no ta eksigui e PCR, ta posibel ku e pais kaminda ta biaha bai sí ta eksigui esaki.
Colombia
Hopi biahero for di Boneiru ta biaha pa Colombia via di Kòrsou. Ya ku Colombia no ta eksigi prueba di PCR di e biaharo, pasahero ku ta biaha for di Boneiru via Kòrsou no mester pasa un tèst. Sinembargo, e transito no mag dura mas ku 24 ora.


text: Diamars madruga a drenta informe di un accidente na Pavia, mesora a dirigi un patruya na e sitio. Na yegada di e patruya a bin encontra cu un mucha homber cu a declara cu ta su pareha tabata na stuur y a perde control slip y a bay dal riba un mata di kwihi. E dama mes no tabata na e sitio. E mucha homber a bay busca e dama pa e regresa na e sitio di accidente pero esey tabata imposibel y e patruya a bay na unda e dama ta. A bin resulta cu e dama a bay hiba su pareha pero na caminda a accidenta pero a core bolbe yega su cas ya cu ela laga su baby su so na cas. Polis a advirtie cu e mester keda na e sitio di accidente y a hala su atencion di djies core bay hiba su pareha lagando e baby su so na e cas. Afortunadamente ningun hende a resulta herida.


text:
ORANJESTAD, Aruba – 15 mei 2020
REAPERTURA DI E CENTRONAN DI CUIDO Y GUIA DI MUCHA DI 0-12 AÑA
Oficialmente tur Centro di Cuido y Guia di Mucha di 0 - 12 aña (Créche) por cuminsa ofrece servicio desde 25 di mei proximo esaki cu aprobacion di Gobierno di Aruba como tambe Team di Maneho di Crisis. Tur centro di cuido di mucha a cera pareu cu e scolnan for di 16 maart y awo ta cuminsa e fase pa habri e centronan di cuido di mucha bek. Cu nos muchanan den mente, como metodo di precaucion pa prevencion di COVID-19, Ministerio di Asuntonan Social conhuntamente cu Fundacion Pa Nos Muchanan (FPNM) y DVG a traha un Protocol Nacional pa e Centronan di Mucha, pa asina tur Centro ta riba e mesun liña, ora ta trata prevencion di COVID-19.
PROTOCOL COVID-19
Awe tur e 117 créchenan inscribi na FPNM a haya e protocol y un carta di splicacion relaciona cu e habrimento di e centronan di mucha. Pa garantisa siguridad di higiena y salud di nos muchanan nos ta pidi tur Centro pa haci e preparacionnan necesario pa asina por cumpli cu e exigencianan minimo menciona den e Protocol. Y bo centro no ta inscribi na FPNM, ta haci apelacion pa haci esaki den e dianan siguiente.
INVITACION PA TUR LIDER, DIRECTIVA Y/OF PROPIETARIO DI CRÉCHE
Pa motibo di distanciamento social y ‘samenscholing’ nos no por tene un dia informativo fisicamente manera ta custumber. Como solucion a opta pa organisa un programa informativo interactivo. Esaki lo tuma lugar dialuna, 18 di mei, 10:30 am pa 12or pm na Telearuba. Di e forma aki ta informa y contesta e preguntanan di tur centro relaciona cu e protocol cu nan a ricibi awe. Tambe lo tin un panel consistiendo di e representantenan di: Departamento di Salubridad Publico (DVG), FASE helpdesk, Departamento di Labor y Investigacion (DAO), Beleids Adviseur di Minister y Fundacion Pa Nos Muchanan (FPNM) pa contesta tur e preguntanan. Durante e programa por manda bo preguntanan via sms of whatsapp. E number di telefon of mail pa manda e preguntanan ta: 5971323 of forum@telearuba.aw Ta di sumo importancia pa boso pasa den e protocol prome y djey formula boso preguntanan pa manda.
Tambe por bishita website di FPNM pa haya un bista di FAQ (frequently asked questions). Asina por haya contesta riba e preguntanan cu kisas mas Centro ya a haci caba. Pa mas informacion, por tuma contacto cu FPNM na, 588-0856 of 583-4247 of E-mail na info@fpnm.aw of manda un mensahe via nan facebook messenger.


text:
Koenders: Huntu ku paisnan Karibense duna kontenido na relashonnan eksterior.
“Komo minister di Relashonnan Eksterior pa henter Reino, ami ta sostené e interèsnan di tur pais di Reino. Huntu nos ta duna kontenido na nos relashonnan eksterior. P’esei ta importante pa mi mantené kontakto intensivo ku e paisnan Karibense di Reino.” Esaki ta loke minister Koenders a bisa na Kòrsou, despues di e Koninkrijksoverleg Buitenlandse Betrekkingen (Konsulta di Relashonnan Eksterior di Reino) ku Minister Presidèntnan di Aruba, Kòrsou i Sint Maarten.
“E konsulta di Reino aki ta e momentu den aña pa repasá ku e tres minister presidèntnan e temanan mas importante riba tereno di relashonnan eksterior”, segun e minister. “Union den maneho eksterior ta esensial pa atende interèsnan di Reino, inkluso esnan di e paisnan.”
E minister a bisa ku e lo para fuerte internashonalmente pa ku interèsnan di e partinan Karibense di Reino. El a enfatisá ku partisipashon den e tereno internashonal ta bai den man ku derecho- i debenan. “Internashonalmente por prosedé kontra Reino pa obligashonnan di tratado, bon gobernashon i derechonan humano”, segun e minister.
Den kuadro di harmonisashon di e maneho di visa Karibense, e kuater paisnan a kumbiní ku otro pa pa entrante dia 1 di juli 2015 duna dispensashon di visa pa Colombia, valido pa Kòrsou i Sint Maarten, antisipando e posibel dispensashon pa e teritorio Schengen. Lo evaluá e desishon aki na yüli 2016. Pa Aruba i Hulanda Karibense lo otorgá e dispensashon di visa pa Colombia, asina ku e dispensashon di visa drenta na vigor pa tur dos pais pa e teritorio Schengen. Lo evaluá e dispensashon di visa di Colombia pa Aruba i Hulanda Karibense un aña despues ku e dispensashon di visa pa Aruba i Hulanda Karibense a drenta na vigor.
Durante e deliberashonnan tambe a trata e desaroyonan den region. Koenders a yama e aserkamentu entre Cuba i Estadonan Uní di Merka históriko. El a subraya e importansha di e proseso di reformashon ku Cuba a kuminsá riba tereno politiko i ekonómiko. “Esaki tambe ta ofresé oportunidatnan. Pa motibu di serkanía tin pa e Paisnan oportunidatnan interesante pa mas koperashon riba tereno di komersio, energia, siensia médiko i derechonan humano.” Dia 7 di mei minister Koenders lo bishita Cuba.
Ta natural ku a papia tambe riba e desaroyonan na Venezuela, e pais bisiña mas grandi di Reino. “Bon besindat ta e base di e relashon entre Reino i Venezuela”, segun Koenders.
Aruba, Kòrsou i Sint Maarten tin kada un, nan autoridat outónomo pa promoshon komersial. E minister a bisa ku embahadanan Hulandès, konsuladonan i representantenan permanente ta na disposishon di tur e paisnan di Reino: “Gobièrnunan, empresanan i siuidadanonan di Aruba, Kòrsou i Sint Maarten semper por aserká e ‘postennet’ pa asistí na ehekushon di nan ambishonnan ekonómiko. Tambe por uni na mishonnan komersial. Ta bon pa observá ku esaki ta sosodé mas i mas, por ehèmpel relashoná ku Panama, Colombia i tambe ku Cuba.”
Pa motibu ku e paisnan Karibense ta forma parti di Reino, nan no ta bini na konsiderashon pa mayoría di e fondonan di desaroyo. Pero komo estadonan chikítu di isla (SIDS – Small Island Developing States), nan si tin un problemátika specífiko di desaroyo. Minister Koenders a bisa ku mundialmente Reino ta reconosé e posishon speshal i circunstancianan di estadonan chikito di isla. “Asina, na luna di september, Reino a partisipá na e konferensia di SIDS na Samoa, ku un delegashon fuerte, liderá ekselentemente pa minister presidènt Eman”, segun Koenders. El a bisa ku Reino ta esforsá su mes den e negosashonnan tokante Post-2015 Agenda di Metanan Duradero di Desaroyo di Organisashon di Nashonnan Uní pa por yega na elaborashon di e sirkunstansianan speshal di e islanan chikítu aki den e metanan.
Den koneshon ku Organisashon di Nashonnan Uní, e minister a señala ku Reino Hulandès ta spera di por obtené un asiento den Konseho di Seguridat di Nashonnan Uní na 2017. “Esaki ta enfátikamente un kandidatura amplio di Reino. E kuater paisnan di Reino Hulandès ta kore kampaña huntu pa bira miembro di Konseho di Seguridat di Nashonnan Uní. Pa e motibu ei tambe nos tin e lema: ‘Kingdom of the Netherlands, One Kingdom – Four Countries; European and Caribbean’ (Reino Hulandès - Un Reino – Kuater Pais; Europa i Karibe).”
Na final Koenders a gradisí minister presidènt Asjes pa su resepshon kaluroso na Kòrsou. El a felisit’é ku presidensia di OCTA (Overseas Countries and Territories Association). “Mi ta kontèntu ku e rol aktivo di Kòrsou den e relashonnan ku Union Europeo. E prioridatnan di e presidensia Kurasoleño tabata bon skohí; un mihó kooperashon den region i ku Union Europeo.” Na Kòrsou e minister a papia tambe cu Gobernador George-Wout, ku minister Palm (Desaroyo Económiko) i ku Presidente di Vereniging Bedrijfsleven Curaçao (Asosashon di Komersiantenan na Kòrsou).
Pa konkluí su bishita na Kòrsou, minister Koenders a bishitá e base di marina, for di unda tambe Hulanda ta apoya operashonnan di kombatimentu di droga den teritorio di Karibe. Minister Koenders: “Mi ta impresioná di e esfuerso di wardakosta i otronan, pa kombatí via e operashonnan aki, kontrabanda di droga i pa duna un kontribushon na siguridat i stabilidat regional.”
Kòrsou tabata e di dos parada di Koenders durante un biahe na e paisnan Karibense di Reino – Aruba, Kòrsou, Sint Maarten – i e paisnan Latino Americano Cuba, Guatemala i Mexico.


text:
The content originally appeared on: Diario
Den casonan di problema mental
ORANJESTAD (AAN): Bon noticia ta saliendo awor for di skina di Respaldo! DIARIO a bin haya sa, cu e famoso “lista largo” di hendenan sperando di por haya un consulta pa cu problemanan, specificamente problema mental, a cuminza bira menos.
Director di Respaldo, esta Hendrikus van Gaalen a confirma esey, y a bisa cu danki na e cooperacion ricibi di e.o. e recien crea Stichting Hunto esaki a bira posible. Pues como cu tin un tiki mas profesional awor den servicio, e Lista di Espera aki a baha na seccion di “Mucha y Hubentud”, y e ta bahando poco-poco tambe na “Cuido di Adulto”.
Van Gaalen a bisa cu e lista di espera pa esnan den Cuido di Adulto lo no baha asina rapido, pasobra semper tin wachtlijst den e tereno aki. E ta pronostica cu e procesonan lo bay mehora durante 2023.
Segun e Director di Respaldo, e mehoramento a bin debi cu a dividi ‘cuido specializa’ for di ‘cuido basico’, y un grupo grandi di e wachtlijst di Respaldo cu tabatin tur cos, a bay pa Stichting Hunto. Esnan di Hunto a añadi esnan di AZV tambe riba e lista. Tur esey a yuda grandemente, aunke toch Van Gaalen ta corda tur hende cu esaki no nifica cu e ta un solucion 100 porciento.
Hopi biaha ta tende e gritonan cu keto bay den e tereno aki falta di personal profesional. Segun Van Gaalen, esaki ta un asunto di: (1) Con eficiente bo ta, con bo meta ta poni, y tur hende por siña un tiki di esey ainda. (2) Cuanto profesional tin na Aruba, y aparentemente no tin suficiente. (3) Con ta bay traha hunto.
E parti di punto 3 menciona ariba, aworaki ta bayendo den bon direccion. Ora bo traha mihor hunto, e ora ta mucho mihor pa Docter di Cas sa unda pa manda pashentnan y no djis verwijs nan unda cu ta. Pues tur esey ta yudando grandemente.
Sinembargo no mester lubida cu e problema aki ta depende djis di Respaldo of di Stichting Hunto. E ta depende tambe con Aruba ta bayendo.
“Si tin hopi pobreza aki, y cu hopi problema social, e ora bo ta keda cu un problema mental grandi tambe,” Van Gaalen a indica.
Y e problema mental entre hobennan ta grandi? Na opinion di Van Gaalen, esey ta un fenomeno cu no ta djis notable na Aruba so, pasobra bo ta mira algo similar na otro paisnan. El a bisa cu si bo keda mira e efecto di Covid-19, e ta wordo bon asimila door di adultonan, pero e no ta asina facil pa hobennan. Pues debi cu hopi mucha no a bay scol, cu nan no a socializa, y tur esey a haci e situacion grave. Toch tambe esnan di edad tiki mas grandi tambe a confronta mesun obstaculo.


text:
Reunion di Hefe di Mission
Prome Reunion oficial di tur hefe di mission na Rosario
Prome Reunion oficial di tur hefe di mission na Rosario
Awe mainta trempan a tuma lugar e prome reunion oficial pa tur e hefenan di mission pa e Weganan di Playa Sur Americano.
E reunion a cuminsa cu un presentacion cortico di e Weganan, tambe a papia di e dianan importante y na final a duna un splicacion di e diferente procesonan cu lo tuma lugar e sigiente dianan.
Dia 13 lo start cu un asamblea extra ordinario di Odesur. Dia 14 mainta lo tin e ceremonia di bienvenida y despues anochi lo tuma lugar e Ceremonia di Apertura di e Weganan Sur Americano di Playa di Rosario 2019.
E apertura lo tuma lugar Monumento Nacional de Bandera.
Un total di 15mil alumno lo bai presencia e Weganan y mas di 3000 voluntario lo tey presente pa asina juda e diferente delegacionan.
Awe ta e prome dia di training pa e atletanan di Beach Volleyball di Aruba.
Competencia nan mes lo cuminsa dia 14 proximo.


text:
Oranjestad, October 28, 2020
Durante e weekend aki di 30 y 31 di October, Taskforce di Crisis Team di Gobierno lo ta haciendo controlnan extra den areanan di actividad nocturno pa asina controla si ta cumpli cu e medidanan y reglanan pa minimalisa e transmision di Covid-19. Unda tuma nota cu lugarnan no ta cumpliendo cu e reglanan lo por cera e localidad aki.
Ta conoci cu riba 31 di October hopi ta celebra e fiesta Halloween, sinembargo nos ta enfrentando e virus di Covid-19 ainda, pa cual motibo no ta permiti pa aglomera hende, solamente 4 persona ta permiti sinta na un mesa, no ta permiti pa para of sinta na bar, tampoco wordo sirbi bebida na bar. Mester mantene distancia fisico di 1.5 meter di otro persona y tapa boca ta obligatorio si ta sinta paden di un establesimento.
Pa loke ta musica, ta permiti te cu un maximo di 3 musico pa entretene clientenan, pero musica mester ta pa back ground y no duro pa atrae publico. Si e musico of DJ ripara cu hendenan no ta atene nan mes na regla, e lo tin cu para e musica.
Ora di ciere ta 11or di anochi tur dia y 12or pa 5or di mainta tin "gebiedsverbod" pa area di beach y parkinglot accesibel pa publico. Crisis Team ta spera cu cada hende cuida nan mes y cumpli cu disciplina e reglanan pa asina nos por controla e virus, Aruba ta conta cu bo.


text:
Oranjestad – Departamento di Obra Publico ta informa pueblo di Aruba en general y specialmente nos automobilistanan cu ta haci uzo di e caminda di Alto Vista (Motin) cu dia 31, 1 y 2 di augustus 2017 lo bay cera parcialmente pa asfalta e caminda.
E caminda cu lo wordo asfalta lo ta di Turibana 26 pa Alto Vista 32.
Ruta alternativa lo keda indica cu baricadanan y borchinan di aviso y e orario di ceramento lo ta di 8’or di mainta pa 4’or di atardi.
En conexion cu e trabounan menciona Departamento di Obra Publico ta pidi pa tene cuenta cu e inconveniencia cu lo por surgi pa cual nos ta pidi nos disculpa


text:
KRALENDIJK – Liënne Domacassé ta bai okupá e funshon di direktor na ‘Stichting Project FORSA’, esaki despues ku Mick Schmit a okupá e funshon pa 16 aña. 1 di ougùstùs 2020 ta nombra Domacassé komo direktora di ‘Stichting Project’. Ta trata di un desishon ku ta tuma for di 2019. Na luna di novèmber aña pasá a hasi palabrashon den e hunta di supervishon, i a informá e personal di e ‘Stichting Project’. Schmit ta keda den servisio di e ‘Stichting Project’ komo treiner, coach i konsehero.
Komo fundadó i manehadó di e método ‘Forsa’, Mick ta trahando riba un estudio di ‘Sociogroep Therapeut’.” Mi ke focus mas riba e studio, training i coaching pa personal ku ta guia hóbennan i sigui amplia e método ‘Forsa’. Mi ke usa mi ekspertisio pa yuda i duna konseho na otro instansia ku ta traha ku hóbennan den Karibe i na Hulanda na instansianan ku ta traha ku hóbennan karibense. Ademas ta tempu pa kambio i algu nobo den e funshon,” segun Schmit. Di akuerdo ku Schmit e ta preferá hasi esaki kontrolá, en bes ku e tin ku sosodé diripiente.
Liënne Domacassé ta e persona adekuá pa e funshon komo direktora. Tur hende ta kontentu kuné. E tin hopi tempu trahando huntu ku mi persona i ta bon motivá. Mi ta kontentu di por pasa e batuta pa un Boneriano, un dama ku ta eksperto i hopi involukrá. Mi ta sostené den su funshon nobo i dun’é konseho si ta nesesario, “Schmit a bisa. Schmit ta komprometé su mes di kurason pa sigui boga pa bienestar di hóbennan ku problema di komportashon na Boneiru.


text:
Oranjestad-Dia 17 di Oktober 2014, KIDNEYS 297 lo ta organisando un caminata pa pueblo di Aruba. Adhunto boso lo risibi un flyer di e evento aki.
Pa e actividad aki ta uno exitoso. KIDNEYS mester di boso ayudo y ta dispuesto tambe pa por medio di bosonan hasi e promotion necesario.
Kidneys lo aprecia si tin e posibilidad pa schedule un cita sea un of dos siman prome cu e evento tuma lugar.
Ami Sary Wernet ta un boluntario pa e actividad aki pa asina yuda e KIDNEYS 297, aki cu tin como meta pa concientisa e comunidad tocante e importancia di cuida e riñon.
Danki di antemano pa e sosten. Aki ta sigui un nota di e secretaria.
Spera di por conta cu bosonan.
Na promer lugar mi kier gradici bo pa e sosten y coperacion cu bo ta duna na Kidneys297 boluntariamente.
Directiva ta aprecia esaki hopi mirando cu nos ta convenci cu danki na bo coperacion e caminata di dia 12 di oktober 2014 lo ta exitoso.
Ricibi adhunto e flyer di nos caminata. Directiva di Kidneys297 lo aprecia si nos por conta cu bo sosten pa “share” e flyer aki riba medionan social (FACEBOOK, INSTAGRAM, TWITTER) propagandando asina aki e caminata y benta di carchi pa cu esaki.
Carchi ta awg. 5.00 y ta obtenibel serka directiva di Kidneys297 (por haya contacto cu nos telefonicamente, via mail of FB) Entrante dialuna 15 september carchinan lo ta obtenibel na Runners Aruba y IBISA.
Directiva di Kidneys297 ta spera di por conta cu bo sosten.


text:
Willemstad:resientemente un kantidat grandi di personal di SDKK a rekordá i selebrá e echo ku 25, 30, 35 i 40 aña pasa nan a drenta servisio di gobièrnu. Tambe a tuma despedidá di koleganan ku a baha ku penshun bon meresí.Tabata durante un seremonia bunita i ameno a honrá tur e hubilarionan ku durante hopi aña a laborá na prizòn. E tema di e anochi tabata titulá “Ban Sigui Perseverá”.
Pa trata e tema aki di ban sigui perseverá, sr.Urny Floran komo eks direktor di SDKK tabata orador invitá i a trese un mensahe di reflekshon i motivashon na tur presente. Na e okashon aki komishon organisasado huntu ku tim di maneho di prizòn a duna sr.Urny Floran un homenahe komo muestra di graditut pa su dedikashon i servisio durante 42 aña den Hustisia.Tambe durante e anochi aki a hiba palabra direktor suplente di SDKK, sr.Richenald Ricardo, Minister di OWCS sr.Sithree van Heydoorn den representashon di Minister di Hustisia sr. Shalton Hato i representantenan di sindikatonan ABVO, STRAF i SAP tambe tabata tei presente.
sr.Marlon Jamanika komo Guiador di Spiritual di SDKK tambe a enfoká riba e tema ariba menshoná i a finalisá esaki ku un orashon di perseveransia. E anochi a kontinua den un ambiente ameno i festivo ku varios presentashon musikal.
Gerensia di SDKK ta gradisí tur e hubilarionan pa nan trabounan desplegá durante tur e añanan di servisio i ta deseá e koleganan penshonado tur klase di éksito pa ku futuro.


text:
Den e siman aki SKOA a anuncia cu no tin suficiente Mavo scholen pa ubica tur e muchanan e aña aki! Goberna ta premira! Na 2009 MEP a laga un plan pa construi un Mavo/Havo na Noord. Manera nos poblacion ta crece e necesidad pa mas scol tambe ta aumenta. Ora bo baha e subsidio pa Colegio Arubano y hisa e exigencianan pa por drenta Havo despues di klas 6 of despues di Mavo, atrobe e cantidad cu ta logra Mavo ta bira hopi mas.
Pa cuater aña largo nos di MEP ta informa pueblo cu e Gobierno aki ta pone e prioridadnan robes. Awe un biaha mas nos ta wak e resultado di nan maneho. Pakico esaki ta asina di lamenta? Pasobra bo ta hunga cu bida di hende. Un mucha di 12 aña ta un bida precioso, cu su mayornan, famia y nos comunidad ya caba a inverti 12 aña di amor, motivacion, norma y balor den dje. Un studiante di 16 aña cu a logra su Mavo diploma y cu no por bay Havo, tin cu scoge un sector na EPI cu por ta e no ta echt interesa den dje.
Partido MEP en general y mi persona specificamente ta pone educacion di nos muchanan na prome lugar. Nos muchanan ta e fundeshi di nos comunidad. Cualkier pais sa cu bo no por construi un miho futuro riba un fundeshi cu ta zwak. MEP si lo pone prioridad na Enseñansa y na nos muchanan. Pa prepara nan miho pa nos futuro. Ta p’esey e ta importante pa nos tur vota, pa mi esey ta primordial. Informa bo mes y vota consciente! Nos muchanan, cu no por vota, ta depende di nos voto, pa nan haya un miho futuro.


text:
Dutch Kingdom
Home Dutch Kingdom
Nationale Postcode Loterij ta compromete su mes na € 2.5 miyon pa Conservacion di...
Nationale Postcode Loterij (NPL) a caba di anuncia cu nan lo sigui apoya e actividadnan di Dutch Caribbean Nature Alliance (DCNA) dunando € 500,000...
Presentacion di Arubahuis pa studiantenan di “Minor Koninkrijkszaken”
Den Haag – Directora a.i. di Arubahuis drs. Glenda Hernandez y hurista di Arubahuis mr. Shandra John a duna un presentacion na e grupo...
CAft: “Medida ta necesario pa finansa publico sostenibel”
Oranjestad - A pesar di e fuerte recuperacion di economia di Aruba den 2022 e presupuesto ta mustra tanto pa 2022 como pa 2023...
Hulanda: Team special di Douane ta intercepta 26,5 miyon Euro di Cocaina
Vlissingen Hulanda - Diahuebs un biaha mas ta wordo prueba cu Narco Traficanten ta usanda waf/nan pa trafica Cocaina. Diahuebs un biaha mas Douane Hulandes...
Cft: “Control di gasto ta keda crucial”
Willemstad – Economia di Corsou a recupera di forma prospero den e prome semester di 2022. Corsou ta reduci e dificit presupuestario den 2022...
DCNA ta yama Bonbini na Gerente di relacion nobo
Dutch Caribbean Nature Alliance (DCNA) kier a duna nan miembro di team mas nobo, Frédérique van Randwijck, kende dia prome di oktober di aña...
Rotterdam: Team special di Douane ta haya 540 kilo di Cocaina entre mangonan
Rotterdam Diaranson merdia e team special di Douanne yama HARC-TEAM a score un biaha mas, despues di un tip international. Ariba waf na Rotterdam HARC-TEAM a...
Bishita di continuacion di DUO na Caribe
Den november, Dienst Uitvoering Onderwijs (DUO) lo bishita Aruba, Boneiro, Corsou y Sint Maarten di nobo. DUO ta habri un oficina di servicio temporal...
RCN ta hisa bandera di arko íris pa klousura e promé siman di Diversidat
Den e siman tras di lomba e grupo di trabou Diversidat & Inklushon a tene un siman di Diversidat den kual e tema “Diferensia...
Exitoso prome cumbre presencial pa Caribbean Shark Coalition
Caribbean Shark Coalition (CSC) a reuni pa su prome cumbre presencial na St. Maarten di dia 12 pa dia 16 di september di aña...


text:
ORANJESTAD,Aruba
Fundacion Bernadina Growell Kock a tene un conferencia di prensa den foyer di Cas di Cultura pa anuncia nan siguiente proyecto, cual ta entrega di un buki conmemorativo dedica na nos Mama di Cultura Bernadina Growell Kock. Durante e conferencia di prensa a hiba palabra presidente di e fundacion, Mervin Wyatt-Ras, miembro di directiva, sra. Lilian, She Preke, Koolman Besselink, sra. Gianine Wester-Orman, Dama Grandi Cultural y sr. Chico Harms di Fundacion Chico Harms.
Mervin Wyatt-Ras a anuncia cu dia 26 venidero den Cas di Cultura lo entrega e buki conmemorativo cu a ser compila dor di fundacion hunto cu rumannan di Bernadina Growell-Kock d.f.m. Den e buki ta describi ken Bernadina tabata, su cancionnan, carera musical y logronan. Ademas por haya un bista di kennan tabata rond di Mama di Cultura. Mervin Wyatt-Ras a conta algo do Bernadina kende a nace dia 27 di februari 1939 y a fayece dia 23 di februari 2009. El a compone un cantidad di cancion di cual 40 a keda registra. E ta promer hende muher cu a canta y a compone cancion pa festival di tumba.
El a compone himmo di Brazil, Himmo di flor di brazil, himno di grupo violeta. El a lanta diferente agrupacion musical manera Las Campiranas, Estrella di Oro, el actua den y dirigi diferente produccion teatral. Un don di Mama di cultura ta cu e por adapta su mes riba escenario na cualkier tipo di edad. E ta un valuarte di nos cultura y ta di importancia pa rindi homenahe na dje.
Lilian Besselink a trece padilanti cu lo tin un programa varia cu sorpresa cu lo cuminsa 7 or. Lo tin sketch encuanto Bernadina ora e tabata na bida, canto y un shiw chikito y ta spera un y tur. Lo entrega e buki na dignatarionan y lo tin oportunidad pa nos ciudadanonan cumpra buki si nan ta desea. Lilian a invita un y tur pa bin cu maraca, wiri of ….
Gianine Wester Orman, dama grandi a invita un y tur pa bin presencia e evento y tur e reinanan… y cu por tuma contacto cu su persona na cell. 6612293. E ta invita tur hende pa bin cu wiri, maraca, hasta wea y cuchara. Sr. Chico Harms a invita tur esnan cu ta participa na parada cultural pa acudi na cas di cultura dia 26 di februari pa 6 or atardi pa hunto drenta den cas di Cas di Cultura.
Na final Mervin Wyatt-Ras a anucia cu e evento ta gratis y cu fundacion ta spera un y tur